open-index/open-wikipedia-markdown huggingface dataset:
പതിനഞ്ചാം കേരളനിയമസഭ

കേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന പതിനഞ്ചാമത്തെ നിയമസഭാ പൊതു തിരഞ്ഞെടുപ്പിൽ (2021) തിരഞ്ഞെടുക്കപ്പെട്ട അംഗങ്ങളായിരുന്നു പതിനാഞ്ചാം കേരളനിയമസഭയെ പ്രതിനിധീകരിച്ചത്.
## തിരഞ്ഞെടുപ്പ്

പതിനഞ്ചാം കേരളനിയമസഭയിലേക്കുള്ള അംഗങ്ങളെ തെരഞ്ഞെടുക്കുന്നതിനായി 2021 ഏപ്രിൽ 6-നു നടന്ന പൊതുതിരഞ്ഞെടുപ്പിൽ ആകെയുള്ള 140 മണ്ഡലങ്ങളിൽ 99 എണ്ണത്തിലും വിജയിച്ച് എൽ.ഡി.എഫ്. അധികാരത്തിലെത്തി. 41 സീറ്റുകൾ യുഡിഎഫ് നേടി. പതിനാലാം നിയമസഭയിൽ ഒറ്റ അംഗമുണ്ടായരുന്ന എൻഡിഎ സഖ്യത്തിന് സീറ്റുകളൊന്നും ലഭിച്ചില്ല. തിരഞ്ഞെടുക്കപ്പെട്ടവരിൽ 53 പേർ പുതുമുഖങ്ങളാണ്. സഭയുടെ പ്രോട്ടെം സ്പീക്കറായത്  പി.ടി.എ. റഹീമാണ്, മറ്റ് 136 അംഗങ്ങൾ മേയ് 24ന് പ്രോട്ടെം സ്പീക്കറിനു മുന്നിൽ സത്യപ്രതിജ്ഞ ചെയ്തു, ആരോഗ്യകാരണങ്ങളാൽ സഭയിൽ എത്താൻ കഴിയാതിരുന്ന മന്തി വി.അബ്ദുറഹിമാൻ (താനൂർ), കെ.ബാബു (നെന്മാറ), എം. വിൻസെന്റ് (കോവളം) എന്നിവർ പിന്നീട് സത്യപ്രതിജ്ഞ ചെയ്യും. സിപിഎമ്മിലെ എ.എൻ. ഷംസീർ ആണ് പതിനഞ്ചാം നിയമസഭയുടെ നിലവിലെ സ്പീക്കർ. മേയ് 25ന് നടന്ന തിരഞ്ഞെടുപ്പിൽ യുഡിഎഫിലെ പി.സി. വിഷ്ണിനാഥിനെയാണ് പരാജയപ്പെടുത്തിയത്. രാജേഷിന് 96 വോട്ടുകളും വിഷ്ണുനാഥിന് 40 വോട്ടുകളുമാണ് ലഭിച്ചത്.
### അംഗങ്ങൾ

## പ്രത്യേകതകൾ
* പതിനാഞ്ചാം നിയമസഭയിലെ കക്ഷിനില ; എൽ.ഡി.എഫ്. - **99**, യു.ഡി.എഫ്. - **41**, ബി.ജെ.പി. - **0**
* പതിനൊന്ന് വനിതാ പ്രതിനിധികളാണ് 15-ാം നിയമസഭയിലുള്ളത്. അവരിൽ പത്ത് പേർ എൽ.ഡി.എഫിൽ നിന്നുള്ളവരും, ഒരാൾ (കെ.കെ. രമ) യുഡിഎഫ് പ്രതിനിധിയുമാണ്.
* ഏറ്റവും പ്രായം കൂടിയ സാമാജികൻ: പി.ജെ. ജോസഫ് -79 വയസ്സ് (തൊടുപുഴ മണ്ഡലം) 
* ഏറ്റവും പ്രായം കുറഞ്ഞ സാമാജികൻ: കെ.എം. സച്ചിൻ ദേവ് -  27 വയസ്സ് (ബാലുശ്ശേരി മണ്ഡലം)
* ഏറ്റവും കൂടിയ ഭൂരിപക്ഷം : കെ.കെ. ശൈലജ 60,963 മട്ടന്നൂർ മണ്ഡലം, 2006 ലെ തിരഞ്ഞെടുപ്പിൽ സിപിഎമ്മിലെ എം. ചന്ദ്രൻ 47,671 വോട്ടിന് ആലത്തൂരിൽ നിന്ന് ജയിച്ചതായിരുന്നു നിലവിലെ ഏറ്റവും വലിയ ഭൂരിപക്ഷം. 
* ഏറ്റവും കുറഞ്ഞ ഭൂരിപക്ഷം :നജീബ് കാന്തപുരം 38 പെരിന്തൽമണ്ണ മണ്ഡലം
*എൽഡിഎഫ് പിടിച്ചെടുത്ത മണ്ഡലങ്ങൾ (16) : വട്ടിയൂർക്കാവ്, അരുവിക്കര, തിരുവനന്തപുരം, കോന്നി, പൂഞ്ഞാർ, ചങ്ങനാശ്ശേരി, കാഞ്ഞിരപ്പള്ളി, ഇടുക്കി, കളമശ്ശേരി, കുന്നത്തുനാട്, വടക്കാഞ്ചേരി, തൃത്താല, കോഴിക്കോട് സൗത്ത്, കുറ്റ്യാടി, അഴീക്കോട്
*യുഡിഎഫ് പിടിച്ചെടുത്ത മണ്ഡലങ്ങൾ (8) : മൂവാറ്റുപുഴ, വടകര, തൃപ്പൂണിത്തുറ, കൽപ്പറ്റ, ചാലക്കുടി, കൊടുവള്ളി, കുണ്ടറ, കരുനാഗപ്പള്ളി

## അവലംബം

## പുറംകണ്ണികൾ

വർഗ്ഗം:കേരള നിയമസഭ
വർഗ്ഗം:കേരള നിയമസഭയുമായി ബന്ധപ്പെട്ട പട്ടികകൾ
ഗ്രേസ് ഓ സള്ളിവൻ

ഐറിഷ് പരിസ്ഥിതി പ്രവർത്തകയും 2019 ജൂലൈ മുതൽ ദക്ഷിണ നിയോജകമണ്ഡലത്തിനായി അയർലണ്ടിൽ നിന്ന് യൂറോപ്യൻ പാർലമെന്റ് (എംഇപി) അംഗമായിരുന്ന ഐറിഷ് രാഷ്ട്രീയക്കാരിയാണ് **ഗ്രേസ് ഓ സള്ളിവൻ**(ജനനം: മാർച്ച് 8, 1962). യൂറോപ്യൻ ഗ്രീൻ പാർട്ടിയുടെ ഭാഗമായ ഗ്രീൻ പാർട്ടി അംഗമാണ്. മുമ്പ് 2016 മുതൽ 2019 വരെ അഗ്രികൾച്ചറൽ പാനലിന്റെ സെനറ്ററായി സേവനമനുഷ്ഠിച്ചു. 

ഗ്രീൻ‌പീസുമൊത്തുള്ള 20 വർഷത്തെ കരിയറിലെ ആക്ടിവിസത്തിനും ഓ സള്ളിവൻ അറിയപ്പെടുന്നു. മുൻ ഐറിഷ് സർഫിംഗ് ചാമ്പ്യയായ അവർ നിരവധി വർഷങ്ങളായി പരിസ്ഥിതി വിദ്യാഭ്യാസ സ്പെഷ്യലിസ്റ്റായും പരിസ്ഥിതി ശാസ്ത്രജ്ഞയായും പ്രവർത്തിച്ചിട്ടുണ്ട്.
## ജീവിതരേഖ
അയർലണ്ടിലെ കൗണ്ടി വാട്ടർഫോർഡിൽ ജനിച്ച ഒ'സുള്ളിവൻ വളർന്നത് ട്രാമോറിലാണ്.പതിനാറാമത്തെ വയസ്സിൽ അവർ ട്രാമോർ സീ ആന്റ് ക്ലിഫ് റെസ്ക്യൂവിലും ചേർന്നു. പതിനെട്ടാം വയസ്സിൽ ട്രാമോർ ആർ‌എൻ‌എൽ‌ഐയിൽ ഒരു ഹെൽ‌സ്മാൻ ആയിരുന്നു.  കുറച്ചു കാലം അവർ വാട്ടർഫോർഡ് കൗണ്ടി കൗൺസിലിൽ ഒരു ലൈഫ് ഗാർഡായി ചെലവഴിച്ചു. വേനൽക്കാലത്ത് ട്രാമോർ ബീച്ചിൽ പട്രോളിംഗ് നടത്തി.

സ്കൂളിലെ വാശിയേറിയ കായികതാരമായിരുന്ന അവർ 1981 ൽ അയർലണ്ടിലെ ആദ്യത്തെ ദേശീയ വനിതാ സർഫ് ചാമ്പ്യനായി.

1983-ൽ ഗ്രീൻപീസിൽ ഒരു സ്ഥാനം ഏറ്റെടുക്കുകയും വിവിധ ഗ്രീൻ‌പീസ് കപ്പലുകളിൽ ഏകദേശം 10 വർഷം ഉൾപ്പെടെ അടുത്ത 20 വർഷം പ്രദേശത്ത് ഓർഗനൈസേഷനുമായി പ്രവർത്തിക്കുകയും ചെയ്തു. 1985 ൽ ന്യൂസിലാന്റിൽ ഫ്രഞ്ച് ഇന്റലിജൻസ് ബോംബെറിഞ്ഞപ്പോൾ റെയിൻബോ വാരിയറിന്റെ ക്രൂ അംഗമായിരുന്നു അവർ. പാരിസ്ഥിതികവും സമാധാനപരവുമായ നിരവധി പ്രശ്നങ്ങൾ ഉൾക്കൊള്ളുന്ന നിരവധി പ്രചാരണങ്ങളിൽ അവർ പങ്കാളിയായി. ഗ്രീൻപീസിനായി ആംസ്റ്റർഡാം ഓഫീസുകളിൽ കാമ്പെയ്ൻ ഡയറക്ടറുടെ സഹായിയായും ഗ്രീൻപീസ് ഇന്റർനാഷണലിന്റെ ഹ്യൂമൻ റിസോഴ്‌സ് മാനേജരായും വർഷങ്ങളോളം ജോലി ചെയ്തു.

ഗ്രീൻപീസിൽ മുഴുവൻ സമയ ജോലി ചെയ്യുന്നതിനു പുറമേ, വാട്ടർഫോർഡ് ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ ബിസിനസ് എന്റർപ്രൈസ് ഡവലപ്‌മെന്റിൽ ബിരുദാനന്തര ഡിപ്ലോമയും ഓ സള്ളിവൻ പൂർത്തിയാക്കി.

## രാഷ്ട്രീയ ജീവിതം
2014 ലെ യൂറോപ്യൻ തെരഞ്ഞെടുപ്പിൽ അയർലൻഡ് സൗത്ത് നിയോജകമണ്ഡലത്തിലെ ഗ്രീൻ എം‌ഇ‌പി സ്ഥാനാർത്ഥിയായി അവർ മത്സരിച്ചു.   ഏഴാമത്തെ എണ്ണലിൽ ആദ്യ മുൻ‌ഗണന വോട്ടുകളുടെ ഏകദേശം 4% നേടി പുറത്തായി.

## അവലംബം

## പുറംകണ്ണികൾ
*
*Grace O'Sullivan's page on the Green Party website
*

വർഗ്ഗം:ഐറിഷ് പരിസ്ഥിതി പ്രവർത്തകർ
വർഗ്ഗം:1961-ൽ ജനിച്ചവർ
ബൈജു രവീന്ദ്രൻ

ഒരു ഇന്ത്യൻ സംരംഭകനും ബൈജൂസിന്റെ സ്ഥാപകരിലൊരാളും ആണ് **ബൈജു രവീന്ദ്രൻ** (ജനനം 1981).

## ആദ്യകാല ജീവിതവും വിദ്യാഭ്യാസവും
കേരളത്തിലെ കണ്ണൂർ ജില്ലയിലെ അഴീക്കോട് വൻകുളത്തുവയൽ എന്ന ഗ്രാമത്തിൽ തയ്യിലെ വളപ്പിൽ രവീന്ദ്രന്റെയും ശോഭനവല്ലിയുടെയും മകനായി ജനനം. മാതാപിതാക്കൾ കണക്ക്, ഭൗതികശാസ്ത്ര അധ്യാപകരായി ജോലി ചെയ്തിരുന്ന മലയാളം മീഡിയം സ്കൂളിൽ ആണ് അദ്ദേഹം പഠിച്ചത്. അദ്ദേഹം ക്ലാസുകൾ ഒഴിവാക്കി വീട്ടിൽ ഇരുന്ന് പഠിക്കാറുണ്ടായിരുന്നു.

## കരിയർ
കണ്ണൂർ എൻജിനീയറിങ് കോളേജിൽ നിന്ന്  ബി.ടെക് പൂർത്തിയാക്കിയശേഷം, ഒരു മൾട്ടി നാഷണൽ ഷിപ്പിങ് കമ്പനിയിൽ സർവീസ് എൻജിനീയറായി ജോലിക്ക് കയറി. 2003 ൽ ഒരു അവധിക്കാലത്ത് ക്യാറ്റ് പരീക്ഷക്ക് പഠിക്കുന്ന സുഹൃത്തുക്കളെ അദ്ദേഹം സഹായിച്ചു. തുടർന്ന് ക്യാറ്റ് (CAT) പരീക്ഷ എഴുതിയ അദ്ദേഹം നൂറാം പെർസന്റൈലിൽ സ്കോർ ചെയ്തുവെന്ന് പറയുന്നു. രണ്ട് വർഷത്തിന് ശേഷം, അദ്ദേഹം CAT പരീക്ഷയ്ക്ക് തയ്യാറെടുക്കുന്ന ആളുകളെ സഹായിക്കുന്നത് തുടർന്നു. നല്ല ഫലങ്ങളുടെ അടിസ്ഥാനത്തിൽ ജോലി ഉപേക്ഷിക്കാൻ അദ്ദേഹം തീരുമാനിച്ചു.  2007 ൽ ബൈജു പരീക്ഷയ്ക്ക് തയ്യാറെടുക്കുന്നവരെ സഹായിക്കുന്ന ബിസിനസ്സ് സംരഭമായി ബൈജൂസ് ക്ലാസസ് സ്ഥാപിച്ചു.

2011-ൽ അദ്ദേഹം തന്റെ പരീക്ഷ തയ്യാറെടുപ്പ് ക്ലാസിലെ ഒരു വിദ്യാർത്ഥി ആയിരുന്നപ്പോൾ കണ്ടുമുട്ടിയ, ഭാര്യ ദിവ്യ ഗോകുൽനാഥുമായി ചേർന്ന് ബൈജൂസ് സ്ഥാപിച്ചു 

2015 ൽ, സ്മാർട്ട്‌ഫോൺ സ്‌ക്രീൻ വലുപ്പം വർദ്ധിച്ചതോടെ ഒരു മൊബൈൽ അപ്ലിക്കേഷൻ ബൈജു വികസിപ്പിച്ചു. 2018 ഒക്ടോബറിൽ, അപ്ലിക്കേഷൻ യുകെ, യുഎസ്, മറ്റ് ഇംഗ്ലീഷ് സംസാരിക്കുന്ന രാജ്യങ്ങൾ എന്നിവിടങ്ങളിലേക്ക് വ്യാപിപ്പിച്ചു.

*[[ഫോബ്സ്|ഫോബ്‌സിന്റെ]]* 2020 ലെ കണക്കനുസരിച്ച്, ബൈജുവിനും ഭാര്യക്കും സഹോദരൻ റിജു രവീന്ദ്രനും ചേർന്നുള്ള മൊത്തം ആസ്തി 3.05 ബില്യൺ ഡോളറാണ്.

2021 ജനുവരിയിൽ കുനാൽ ബഹലിനൊപ്പം അദ്ദേഹത്തെ ദേശീയ സ്റ്റാർട്ടപ്പ് ഉപദേശക സമിതിയിൽ അനൗദ്യോഗിക അംഗമായി ചേർത്തു.

## ബഹുമതികളും പുരസ്കാരങ്ങളും

* 2019 മനോരമ ന്യൂസ് ന്യൂസ്‌മേക്കർ അവാർഡ് 
* 2020 എർണസ്റ്റ് & യംഗ് ഫൈനലിസ്റ്റ്,    എൻ്റെർപ്രണർ ഓഫ് ദ ഇയർ, ഇന്ത്യ വിജയി, ബിസിനസ് ട്രാൻസ്ഫോർമേഷൻ അവാർഡ് 
* 2020 ഫോർച്യൂൺ മാസികയുടെ 40 വയസ്സിന് താഴെയുള്ളവരുടെ പട്ടികയായ 40 അണ്ടർ 40 യിൽ ഉൾപ്പെട്ടു
* 2021 ഫോബ്‌സ് ഇന്ത്യ ലീഡർഷിപ്പ് അവാർഡ് (FILA) എൻ്റെർപ്രണർ ഓഫ് ദ ഇയർ

## കുറിപ്പുകൾ

## അവലംബം

വർഗ്ഗം:1981-ൽ ജനിച്ചവർ
വർഗ്ഗം:കേരളത്തിലെ വ്യവസായികൾ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:ജീവിച്ചിരിക്കുന്നവർ
മുരിപെമു കലിഗെ

ത്യാഗരാജസ്വാമികൾ മുഖാരിരാഗത്തിൽ ചിട്ടപ്പെടുത്തിയ ഒരു കൃതിയാണ് **മുരിപെമു കലിഗെ**.

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
 
* ടി എം കൃഷ്ണയുടെ ആലാപനം
* ടി എം കൃഷ്ണയുടെ ആലാപനം
* അനുരാധ ശ്രീധറിന്റെ ആലാപനം
* കുന്നക്കുടി ബാലമുരളീകൃഷ്ണയുടെ ആലാപനം

* വരികളും അർത്ഥവും
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:മുഖാരി രാഗത്തിൽ ചിട്ടപ്പെടുത്തിയ കൃതികൾ
ജയത്മ വിക്രമനായകെ

ശ്രീലങ്കൻ പരിസ്ഥിതി പ്രവർത്തകയും അന്താരാഷ്ട്ര സിവിൽ സർവന്റുമാണ് **ജയത്മ വിക്രമനായകെ** (ജനനം: നവംബർ 22, 1990), നിലവിൽ ഐക്യരാഷ്ട്രസഭയുടെ സെക്രട്ടറി ജനറലിന്റെ യുവജന നയതന്ത്രപ്രതിനിധിയായി പ്രവർത്തിക്കുന്നു. 2017 ജൂണിൽ ഐക്യരാഷ്ട്ര സെക്രട്ടറി ജനറൽ അന്റോണിയോ ഗുട്ടെറസ് നിയമിച്ച അവർ ജോർദാനിലെ അഹ്മദ് അൽഹെൻഡാവിയുടെ പിൻഗാമിയായി. 2013 മുതൽ 2017 വരെ യുവജനങ്ങളുടെ ആദ്യ നയതന്ത്രപ്രതിനിധിയായി സേവനമനുഷ്ഠിച്ചു.

സ്ഥാനപതിയായി ചുമതലയേൽക്കുന്നതിനുമുമ്പ് വിക്രമനായകെ സ്വന്തം രാജ്യമായ ശ്രീലങ്കയിൽ അന്താരാഷ്ട്ര തലത്തിലും ദേശീയ തലത്തിലും യുവജന വികസന ശ്രമങ്ങൾക്ക് നേതൃത്വം നൽകി. ഇക്കാര്യത്തിൽ ശ്രീലങ്കയിലെ ചെറുപ്പക്കാരുടെ പ്രത്യേകിച്ച് യുവതികളുടെ നാഗരികവും രാഷ്ട്രീയവുമായ ഇടപെടൽ വർദ്ധിപ്പിക്കുകയെന്ന ലക്ഷ്യത്തോടെ ഹാഷ്‌ടാഗ് ജനറേഷൻ എന്ന യുവ സംഘടനയെ അവർ സ്ഥാപിച്ചു. രാജ്യത്തെ ആദ്യത്തെ യുവജന പ്രതിനിധിയായി വിക്രമനായകെ സേവനമനുഷ്ഠിക്കുകയും വേൾഡ് യൂത്ത് സ്കിൽസ് ഡേ സ്ഥാപിക്കുന്നതിൽ സജീവമായി പങ്കെടുക്കുകയും ചെയ്തു. 
## ആദ്യകാല ജീവിതവും വിദ്യാഭ്യാസവും
ശ്രീലങ്കയിലെ തീരദേശ നഗരമായ ബെന്റോട്ടയിൽ ജയത്മ വിക്രമനായകെ ജനിച്ചു. കൊളംബോ സർവകലാശാലയിൽ നിന്ന് സയൻസിൽ ബിരുദം നേടി.  യൂണിവേഴ്സിറ്റിയിൽ ആയിരിക്കുമ്പോൾ രാജ്യത്ത് വളർന്നുവരുന്ന യുവ നേതാക്കളെ തിരഞ്ഞെടുക്കുന്നതിനായി ശ്രീലങ്കൻ യുവജനകാര്യ മന്ത്രാലയം സംഘടിപ്പിച്ച ആദ്യ മത്സരത്തിൽ വിക്രമനായകെ റണ്ണറപ്പായി.
## പ്രൊഫഷണൽ കരിയർ
2012-ൽ, ഐക്യരാഷ്ട്രസഭയിലേക്കുള്ള രാജ്യത്തെ ആദ്യത്തെ യുവജനപ്രതിനിധിയായി വിക്രമനായകെ തിരഞ്ഞെടുക്കപ്പെടുകയും ഐക്യരാഷ്ട്രസഭയുടെ 67-ാമത് പൊതുസഭയിൽ പങ്കെടുക്കുകയും ചെയ്തു. 2013-ൽ യൂത്ത് ഡെലിഗേറ്റ് എന്ന നിലയിലുള്ള തന്റെ കാലാവധി പൂർത്തിയാകുമ്പോൾ, ശ്രീലങ്ക ആതിഥേയത്വം വഹിക്കുന്ന വേൾഡ് യൂത്ത് കോൺഫറൻസ് 2014-ന്റെ ഇന്റർനാഷണൽ യൂത്ത് ടാസ്‌ക് ഫോഴ്‌സിന്റെ അംഗമായും യൂത്ത് ലീഡ് നെഗോഷ്യേറ്ററായും വിക്രമനായകെയെ നിയമിച്ചു. ഈ പദവിയിൽ, കോൺഫറൻസിന്റെ പരിപാടി, അജണ്ട, നടപടിക്രമങ്ങൾ, പ്രഖ്യാപനം എന്നിവയെക്കുറിച്ച് അവർ ഉപദേശിച്ചു. സമ്മേളനത്തിന്റെ ഫലങ്ങളെ അടിസ്ഥാനമാക്കി, 2015-ന് ശേഷമുള്ള വികസന അജണ്ടയിൽ യുവാക്കളുടെ ആശങ്കകളെ മുഖ്യധാരയാക്കുന്നതിലും ജൂലൈ 15 ലോക യുവജന നൈപുണ്യ ദിനമായി അംഗീകരിക്കുന്നതിലും വിക്രമനായകെ ഒരു പ്രധാന പങ്ക് വഹിച്ചു.

പിന്നീട്, വിക്രമനായകെ ശ്രീലങ്കൻ യൂത്ത് പാർലമെന്റിൽ (2013-2015) സെനറ്ററായും രാജ്യത്ത് രാഷ്ട്രീയ സമവായം കെട്ടിപ്പടുക്കുന്നതിലും യുദ്ധാനന്തര അനുരഞ്ജനത്തിലും ശ്രദ്ധ കേന്ദ്രീകരിക്കുന്ന വൺ-ടെക്സ്റ്റ് ഇനിഷ്യേറ്റീവിന്റെ (OTI) പ്രോജക്ട് ഓഫീസറായും മാറി.  ശ്രീലങ്കൻ പാർലമെന്റിന്റെ സെക്രട്ടറി ജനറലിന്റെ സെക്രട്ടറിയായും അവർ സേവനമനുഷ്ഠിച്ചു (2016-2017). യുണൈറ്റഡ് നേഷൻസ് സെക്രട്ടറി ജനറലിന്റെ യുവജന പ്രതിനിധിയായി ചുമതലയേൽക്കുന്നതിന് മുമ്പ്, വിക്രമനായകെ ശ്രീലങ്കൻ അഡ്മിനിസ്ട്രേറ്റീവ് സർവീസ് ഓഫീസറായി ജോലി ചെയ്യുകയായിരുന്നു.

## അവലംബം


വർഗ്ഗം:ശ്രീലങ്കൻ പരിസ്ഥിതി പ്രവർത്തകർ
വർഗ്ഗം:1990-ൽ ജനിച്ചവർ
ടി.ഐ. മധുസൂദനൻ

കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ പയ്യന്നൂർ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് **ടി.ഐ. മധുസൂദനൻ**. 2021-ലെ തിരഞ്ഞെടുപ്പിൽ കോൺഗ്രസിലെ എം. പ്രദീപ് കുമാറിനെ 49,780 വോട്ടുകൾക്ക് പരാജയപ്പെടുത്തിയാണ് ടി.ഐ. മധുസൂദനൻ നിയമസഭയിലേക്ക് എത്തിയത്.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
എ.കെ.എം. അഷ്റഫ്

കേരളത്തിലെ ഒരു മുസ്ലീം ലീഗ് പ്രവർത്തകനും പതിനഞ്ചാം കേരള നിയമസഭയിൽ മഞ്ചേശ്വരം മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് **എ.കെ.എം. അഷ്റഫ്**.  2021-ലെ തിരഞ്ഞെടുപ്പിൽ ബിജെപിയിലെ കെ. സുരേന്ദ്രനെ 745 വോട്ടുകൾക്ക് പരാജയപ്പെടുത്തിയാണ് എ.കെ.എം. അഷ്റഫ് നിയമസഭയിലേക്ക് എത്തിയത്.

## അവലംബം

വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
സജീവ് ജോസഫ്

കേരളത്തിലെ ഒരു ഇന്ത്യൻ നാഷണൽ കോൺഗ്രസ് പ്രവർത്തകനും പതിനഞ്ചാം കേരള നിയമസഭയിൽ ഇരിക്കൂർ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് **സജീവ് ജോസഫ്**. 2021-ലെ തിരഞ്ഞെടുപ്പിൽ കേരളകോൺഗ്രസ് എം-ലെ സജി കുരിയാനിമറ്റത്തെ 10010 വോട്ടുകൾക്ക് പരാജയപ്പെടുത്തിയാണ് സജീവ് ജോസഫ് നിയമസഭയിലേക്ക് എത്തിയത്.
## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ദിവ്യ ഗോകുൽനാഥ്

വിദ്യാഭ്യാസ സാങ്കേതിക കമ്പനിയായ ബൈജൂസിൻ്റെ സഹസ്ഥാപകയും ഡയറക്ടറുമായ ഒരു ഇന്ത്യൻ സംരംഭകയും അധ്യാപികയുമാണ് **ദിവ്യ ഗോകുൽനാഥ്**.

## ആദ്യകാല ജീവിതവും വിദ്യാഭ്യാസവും
ബെംഗളൂരുവിലാണ് ദിവ്യ ഗോകുൽനാഥ് ജനിച്ചത്. അച്ഛൻ അപ്പോളോ ആശുപത്രിയിൽ നെഫ്രോളജിസ്റ്റാണ്, അമ്മ ദൂരദർശനിൽ പ്രോഗ്രാമിംഗ് എക്സിക്യൂട്ടീവ് ആയിരുന്നു. അവർ മാതാപിതാക്കളുടെ ഏകമകളാണ്.

ഫ്രാങ്ക് ആന്റണി പബ്ലിക് സ്കൂളിൽ സ്കൂൾ വിദ്യാഭ്യാസം പൂർത്തിയാക്കിയ ദിവ്യ ബെംഗളൂരുവിലെ ആർ‌വി കോളേജ് ഓഫ് എഞ്ചിനീയറിംഗിൽ നിന്ന് ബയോടെക്നോളജിയിൽ ബി ടെക്ക് ബിരുദം നേടി. 2007 ൽ തന്റെ വിദ്യാഭ്യാസം പൂർത്തിയാക്കിയശേഷം ജി.ആർ.ഇ പരീക്ഷ തയ്യാറെടുക്കവേ, അവിടുത്തെ അധ്യാപകനും തൻ്റെ ഭാവി ഭർത്താവുമായ ബെജു രവീന്ദ്രനെ കണ്ടുമുട്ടി. ജി ആർ ഇ കോഴ്സ് പഠിക്കവേ ക്ലാസുകൾക്കിടയിലുള്ള ഇടവേളകളിലെ ചോദ്യങ്ങൾ ശ്രദ്ധിച്ച അധ്യാപകൻ ബൈജു രവീന്ദ്രൻ ദിവ്യയെ ഒരു അധ്യാപികയാകാൻ പ്രോത്സാഹിപ്പിച്ചു. ജി.ആർ.ഇ സെലക്ഷൻ കിട്ടിയെങ്കിലും അത് വേണ്ടെന്ന് വെച്ച് ബൈജൂസിൽ അദ്ധ്യാപികയായി തുടർന്നു.

അദ്ധ്യാപികയെന്ന നിലയിൽ അവരുടെ കരിയർ 2008 ൽ തൻ്റെ 21 ആം വയസ്സിൽ ആരംഭിച്ചു. 2020 ൽ അവർ *ഫോർച്യൂൺ ഇന്ത്യയോട്*  ഇങ്ങനെ പറഞ്ഞു, “100 വിദ്യാർത്ഥികളുള്ള ഓഡിറ്റോറിയം സ്റ്റൈൽ ക്ലാസായിരുന്നു അത്. അവർ എന്നെക്കാൾ കുറച്ച് വയസ്സ് മാത്രം പ്രായമുള്ളവരായിരുന്നു, അതിനാൽ പക്വത തോന്നുന്നതിന് ഞാൻ ക്ലാസ്സിൽ സാരി ധരിച്ചു." അദ്ധ്യാപന ജീവിതത്തിൽ ദിവ്യ ഗണിതശാസ്ത്രം, ഇംഗ്ലീഷ്, ലോജിക്കൽ യുക്തി എന്നിവ പഠിപ്പിച്ചു.

## കരിയർ
2011 ൽ ദിവ്യ ഗോകുൽനാഥ് തന്റെ ഭർത്താവിനൊപ്പം ബൈജൂസ് ഓൺലൈൻ പഠന പ്ലാറ്റ്ഫോം സ്ഥാപിച്ചു. ആദ്യം, കമ്പനി സ്കൂൾ വിദ്യാഭ്യാസത്തെ പിന്തുണയ്ക്കുന്നതിനായി വ്യക്തിഗത വിദ്യാഭ്യാസം വാഗ്ദാനം ചെയ്തു, പിന്നീട് 2015 ൽ വീഡിയോ പാഠങ്ങളുള്ള ഒരു ഓൺലൈൻ ആപ്ലിക്കേഷൻ ആരംഭിച്ചു. അതിലെ വീഡിയോകളിൽ അധ്യാപികയായി ദിവ്യ ഗോകുൽനാഥ് പ്രത്യക്ഷപ്പെട്ടു. ഇന്ത്യയിലെ കോവിഡ്-19 ലോക്ക് ഡൗൺ സമയത്ത്, ഇത് വിദ്യാർഥികൾക്ക് സൗജന്യ ആക്സസ് നൽകി, 2020 മാർച്ച്, ഏപ്രിൽ മാസങ്ങളിൽ 13.5 ദശലക്ഷം ഉപയോക്താക്കളെ ചേർത്ത് മൊത്തം 50 ദശലക്ഷം വിദ്യാർഥികൾ പഠിതാക്കളായി,  2020 സെപ്റ്റംബറോടെ 70 ദശലക്ഷം വിദ്യാർത്ഥികളിലേക്കും 4.5 ദശലക്ഷം വരിക്കാരിലേക്കും അത് വളർന്നു.  ബൈജൂസിൽ, ഉപയോക്തൃ അനുഭവം, ഉള്ളടക്കം, ബ്രാൻഡ് മാർക്കറ്റിംഗ് എന്നിവയാണ് ദിവ്യ ഗോകുൽനാഥ് കൈകാര്യം ചെയ്യുന്നത്.

*[[ഫോബ്സ്|ഫോർബ്സിന്റെ]]* 2020 ലെ കണക്കനുസരിച്ച് ഗോകുൽനാഥിനും ഭർത്താവ് ബൈജു രവീന്ദ്രനും സഹോദരൻ റിജു രവീന്ദ്രനും കൂടി മൊത്തം ആസ്തി 3.05 ബില്യൺ ഡോളർ ആണ്.

വിദ്യാഭ്യാസത്തിന്റെ ഭാവി, രക്ഷാകർതൃത്വം, STEM മേഖലകളിലെ സ്ത്രീകളുടെ പങ്കാളിത്തം എന്നിവ ഉൾപ്പെടെയുള്ള കാര്യങ്ങളെക്കുറിച്ച് ദിവ്യ ഗോകുൽനാഥ് ഓൺലൈനിൽ എഴുതുന്നു. വനിതാ സംരംഭകർക്കുള്ള വെല്ലുവിളികളെക്കുറിച്ച് *മിന്റ് സ്റ്റാർട്ടപ്പ് ഡയറീസുമായി* അവർ സംസാരിച്ചു *കൂടാതെ വോഗ് ഇന്ത്യയിൽ* ബൈജു രവീന്ദ്രനുമായി ചേർന്ന് ഇന്ത്യയിലെ വിദ്യാഭ്യാസ സാങ്കേതികവിദ്യയെക്കുറിച്ച് ഒരു ലേഖനം എഴുതി.

## ബഹുമതികളും പുരസ്കാരങ്ങളും

* 2019, 2020 ലിങ്ക്ഡ്ഇൻ ടോപ്പ് വോയ്സസ്: ഇന്ത്യ
* 2020 *ബിസിനസ്സ് ടുഡെ* മോസ്റ്റ് പവർഫുൾ വുമൺ ഇൻ ഇന്ത്യൻ ബിസിനസ്
* 2020 ഡി‌കോഡിംഗ് മീഡിയ, പീപ്പിൾ ഹു ഇൻസ്പയർ പി‌ഡബ്ല്യുഐ വുമൺ എന്റർപ്രണർ ഓഫ് ദി ഇയർ അവാർഡ്
* 2020 *ഫെമിന* പവർ ലിസ്റ്റ്
* 2020 *[[ഫോബ്സ്|ഫോർബ്സ്]]* ഏഷ്യാസ് പവർ ബിസിനസ് വുമൺ
* 2020 *ഫോർച്യൂൺ ഇന്ത്യ* മോസ്റ്റ് പവർഫുൾ വുമൺ
* 2021 മേക്കേഴ്സ് ഇന്ത്യ കോൺഫറൻസ്, എൻ്റർപ്രണർ ഓഫ് ദ ഇയർ, വുമൺ ഹു മേക്ക് ഇന്ത്യ ഇന്ത്യ

## കുറിപ്പുകൾ

## അവലംബം

വർഗ്ഗം:കേരളത്തിലെ വ്യവസായികൾ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:ജീവിച്ചിരിക്കുന്നവർ
കെ.പി. കുഞ്ഞമ്മദ് കുട്ടി

കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ കുറ്റ്യാടി മണ്ഡലത്തിനെ പ്രതിനിധീകരിച്ച,  ഒരു രാഷ്ട്രീയ പ്രവർത്തകനുമാണ് **കെ.പി. കുഞ്ഞമ്മദ് കുട്ടി**. 2021-ലെ തിരഞ്ഞെടുപ്പിൽ മുസ്ലീംലീഗിലെ പാറക്കൽ അബ്ദുള്ളയെ 333 വോട്ടുകൾക്ക് പരാജയപ്പെടുത്തിയാണ് കെ.പി. കുഞ്ഞമ്മദ് കുട്ടി നിയമസഭയിലേക്ക് എത്തിയത്.

## വ്യക്തി ജീവിതം
കുറ്റ്യാടി വയനാട് റോഡിൽ കെ പി ഹൗസിൽ മൊയ്തു–-മറിയം ദമ്പതികളുടെ മകനായി 1952ൽ ജനനം. കുറ്റ്യാടി എംഐ യുപി സ്‌കൂൾ‌, വട്ടോളി നാഷണൽ ഹൈസ്‌കൂൾ (1969), എസ്എസ്എംഒടിഎസ് തിരൂരങ്ങാടി എന്നിവിടങ്ങളിലായിരുന്നു വിദ്യാഭ്യാസം, ടിടിസി ബിരുദധാരിയാണ് (1969-71). കുറ്റ്യാടി എഐയുപി സ്കൂൾ റിട്ട.അധ്യാപകനാണ്.

## രാഷ്ട്രീയ ജീവിതം
ഡിവൈഎഫ്ഐയുടെ ആദ്യകാല രൂപമായ കെഎസ്‌വൈഎഫിലൂടെയാണ്‌ രാഷ്‌ട്രീയത്തിൽ സജീവമായത്‌.  1986 ലെ മന്ത്രിമാരെ തെരുവിൽ തടയൽ സമരത്തിൽ പങ്കെടുത്ത് ജയിൽ വാസം അനുഭവിച്ചിട്ടുണ്ട്. ജാനകിക്കാട് സമരം, പശുക്കടവ് വന സംരക്ഷണ സമരം, കാവിലുംപാറ ചീതെത്തുംകുളം വന സംരക്ഷണ സമരം, മരുതോങ്കര സെൻട്രൽ മുക്ക് കൈവശക്കാരുടെ സമരം എന്നിവക്ക് നേതൃത്വം നൽകിയതോടെ ജില്ലയിലെ സംഘടനാ രംഗത്ത് സജീവമായി.

## വഹിച്ച സ്ഥാനങ്ങൾ
*കുറ്റ്യാടി  പഞ്ചായത്ത് പ്രസിഡന്റ്‌ (1988–-1995)
*കുറ്റ്യാടി  പഞ്ചായത്ത് അംഗം (1995–-2000), 
*ജില്ലാ പഞ്ചായത്തംഗം (2000–- 2005) 
*കോഴിക്കോട് ജില്ലാ പഞ്ചായത്ത് പ്രസിഡന്റ് (2005–-2010)‌

## രാഷ്ട്രീയ പദവികൾ
*ആദ്യകാല അധ്യാപക സംഘടനയായ കെപിടിയുവിന്റെ സബ്‌ ജില്ലാ ഭാരവാഹി, 
*ഡിവൈഎഫ്‌ഐ കോഴിക്കോട് ജില്ലാ പ്രസിഡന്റ്‌
*സുരക്ഷാ പെയിൻ ആൻഡ്‌‌ പാലിയേറ്റീവ് ജില്ലാ ചെയർമാൻ
*കർഷക സംഘം സംസ്ഥാന കമ്മിറ്റി അംഗം, 
*കർഷക സംഘം കോഴിക്കോട് ജില്ലാ പ്രസിഡന്റ്‌
*സിപിഐഎം കോഴിക്കോട് ജില്ലാ കമ്മിറ്റി അംഗം 
*സിപിഐഎം കോഴിക്കോട് ജില്ലാ സെക്രട്ടേറിയറ്റ് അംഗം 

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:കോഴിക്കോട് ജില്ലയിൽ ജനിച്ചവർ
കാനത്തിൽ ജമീല

2021 മുതൽ 2025 വരെ
കൊയിലാണ്ടി മണ്ഡലത്തിൽ നിന്നും
നിയമസഭാംഗമായിരുന്ന കോഴിക്കോട് ജില്ലയിൽ നിന്നുള്ള മുതിർന്ന സി.പി.എം 
നേതാവായിരുന്നു 
**കാനത്തിൽ ജമീല.(1966-2025) **ഗ്രാമ,ബ്ലോക്ക്, ജില്ലാ പഞ്ചായത്തുകളുടെ 
പ്രസിഡൻ്റായിരുന്ന് പിന്നീട് നിയമസഭാംഗമായ ആദ്യ വനിതയും
കേരള നിയമസഭയിൽ അംഗമായിരിക്കെ
നിര്യാതയായ ആദ്യ വനിത സാമാജികയുമാണ് കാനത്തിൽ ജമീല.
മാർക്സിസ്റ്റ് പാർട്ടിയുടെ വനിത വിഭാഗമായ
ജനാധിപത്യ മഹിളാ അസോസിയേഷൻ്റെ(AIDWA)
കോഴിക്കോട് ജില്ലാ പ്രസിഡൻറ്,
സംഘടനയുടെ സംസ്ഥാന ജോയിൻറ് സെക്രട്ടറി, സംസ്ഥാന ഓർഫനേജ് കമ്മിറ്റിയിലെ സർക്കാർ പ്രതിനിധി എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
കോഴിക്കോട് ജില്ലയിലെ കുറ്റ്യാടി താലൂക്കിലെ അത്തോളിയിൽ
ടി കെ അലിയുടേയും മറിയത്തിൻ്റെയും മകളായി 1966 മെയ് 5ന് ജനനം.
പ്രാഥമിക വിദ്യാഭ്യാസത്തിന് ശേഷം
നേടിയ പിഡിസിയാണ് വിദ്യാഭ്യാസ യോഗ്യത.

## രാഷ്ട്രീയ ജീവിതം
സ്കൂളിൽ പഠിക്കുമ്പോൾ എസ്എഫ്ഐ
സ്ഥാനാർത്ഥിയായി മത്സരിച്ച ജമീല 
പിന്നീട് പൊതുരംഗത്ത് എത്തുന്നത്
1995-ലെ തദ്ദേശ സ്വയംഭരണ തിരഞ്ഞെടുപ്പിൽ തലക്കളത്തൂരിൽ നിന്ന് 
പഞ്ചായത്ത് അംഗമായതോടെയാണ്.
സി.പി.എം സ്വതന്ത്ര സ്ഥാനാർത്ഥിയായി മത്സരിച്ച് വിജയിച്ചതിനെ തുടർന്ന് 1997-ൽ പാർട്ടിയിൽ അംഗമായി. 1995-ൽ തന്നെ തലക്കളത്തൂർ പഞ്ചായത്ത്
പ്രസിഡൻ്റായി. 2000ലും വീണ്ടും പഞ്ചായത്ത് അംഗമായതിനെ തുടർന്ന് 
സ്ഥിരം സമിതി അധ്യക്ഷയായി.

2005-ൽ ചേളന്നൂരിൽ നിന്നും വിജയിച്ച്
ബ്ലോക്ക് പഞ്ചായത്ത് പ്രസിഡൻ്റായ ജമീല
2010-2015, 2020-2021 എന്നീ കാലയളവിൽ കോഴിക്കോട് ജില്ലാ പഞ്ചായത്ത് പ്രസിഡൻ്റും 2010, 2015, 2020 വർഷങ്ങളിൽ നടന്ന തിരഞ്ഞെടുപ്പുകളിൽ നന്മണ്ട ഡിവിഷനിൽ നിന്നുള്ള ജില്ലാ പഞ്ചായത്ത് അംഗവുമായിരുന്നു.

2021-ലെ നിയമസഭ തിരഞ്ഞെടുപ്പിൽ
കൊയിലാണ്ടിയിൽ നിന്നും വിജയിച്ചതോടെ
ജില്ലാ പഞ്ചായത്ത് പ്രസിഡന്റ് സ്ഥാനം
രാജിവക്കുകയായിരുന്നു.

ത്രിതല പഞ്ചായത്ത് സംവിധാനത്തിൽ
അംഗമാവുകയും പിന്നീട്
ഗ്രാമ പഞ്ചായത്ത്, ബ്ലോക്ക് പഞ്ചായത്ത്,
ജില്ലാ പഞ്ചായത്ത് തലങ്ങളിൽ 
പ്രസിഡൻ്റായി പിന്നീട് നിയമസഭാംഗമായ ആദ്യ വനിതയും ഇതുവരെ മത്സരിച്ച എല്ലാ തിരഞ്ഞെടുപ്പുകളിലും വിജയിച്ച ആദ്യ വനിതയും കാനത്തിൽ ജമീലയാണ്.

മലബാറിൽ നിന്നുള്ള ആദ്യത്തെ
മുസ്ലിം വനിത നിയമസഭാംഗമായിരുന്ന ജമീല നിലവിൽ മാർക്സിസ്റ്റ് പാർട്ടിയുടെ കോഴിക്കോട് ജില്ലാ കമ്മിറ്റി അംഗവും ജനാധിപത്യ മഹിളാ അസോസിയേഷൻ സംസ്ഥാന വൈസ് പ്രസിഡൻ്റുമായിരുന്നു.

പതിനഞ്ചാം കേരള നിയമസഭയിൽ 
അംഗമായിരിക്കെ അന്തരിച്ച നാലാമത്തെ
നിയമസഭ സാമാജികയാണ് കാനത്തിൽ ജമീല. പി.ടി.തോമസ്(2021), ഉമ്മൻചാണ്ടി(2023), വാഴൂർ സോമൻ(2025) എന്നിവരാണ് 2021-ൽ
നിലവിൽ വന്ന പതിനഞ്ചാം കേരള 
നിയമസഭയിൽ അംഗങ്ങളായിരിക്കെ 
നിര്യാതരായവർ.

## സ്വകാര്യ ജീവിതം
* ഭർത്താവ് : കാനത്തിൽ അബ്ദുൾറഹ്മാൻ
* മക്കൾ 
* അയ്റീജ് (അമേരിക്ക)
* അനൂജ (കോഴിക്കോട്)

## മരണം
അസുഖ ബാധിതയായി ചികിത്സയിൽ തുടരവെ 2025 നവംബർ 29ന് വൈകിട്ട് 
അന്തരിച്ചു.

## അവലംബം

വർഗ്ഗം:നിയമസഭാംഗമായിരിക്കെ മരണപ്പെട്ടവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:സി.പി.ഐ.എം. വനിതാ നേതാക്കൾ
വസുന്ധര ദേവി

ഒരു കർണാടക സംഗീതജ്ഞയാണ്  **വസുന്ധര ദേവി**. സംഗീതത്തിന് പുറമേ,   ചലച്ചിത്ര നടി, ശ്രദ്ധേയയായ ഭരതനാട്യം നർത്തകി എന്നീ നിലകളിലും ഇവർ പ്രശസ്തയായിരുന്നു.   ഇന്ത്യൻ ചലച്ചിത്രനടി വൈജയന്തിമാല വസുന്ധര ദേവിയുടെ മകളാണ്.  

## അഭിനയിച്ച ചലച്ചിത്രങ്ങൾ
*(1941) *[[Rishyasringar|ഋഷ്യശ്രീംഗർ]]*
*(1943) *[[Mangamma Sapatham (1943 film)|മംഗമ്മ ശപഥം]]*
*(1947) *[[Udayanan Vasavadatta|ഉദയനൻ വാസവദത്ത]]*
*(1949) *[[Naattiya Rani|നാട്യ റാണി]]*
*(1959) *[[Paigham|പൈഗാം]]*
*(1960) *[[Irumbu Thirai|ഇരുമ്പു തിരൈ]]*

## അവലംബം

വർഗ്ഗം:1988-ൽ മരിച്ചവർ
വർഗ്ഗം:1917-ൽ ജനിച്ചവർ
വർഗ്ഗം:ഭരതനാട്യ നർത്തകർ
വർഗ്ഗം:ചെന്നൈയിൽ നിന്നുള്ള ഗായകർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:വനിതാ കർണ്ണാടകസംഗീതജ്ഞർ
ചാരുമതി രാമചന്ദ്രൻ

ഒരു കർണാടക സംഗീതജ്ഞയാണ് **ചാരുമതി രാമചന്ദ്രൻ** (ജനനം: 12 ജൂലൈ 1951).

എം എൽ വസന്തകുമാരിയുടെ ശിഷ്യയാണ്.  മദ്രാസ് യൂണിവേഴ്‌സിറ്റിയിൽ നിന്ന് സംഗീതത്തിൽ സ്വർണ്ണ മെഡലോടെ അവർ പരിശീലനം നേടി. തന്റെ സംഗീതത്തിൽ ഹിന്ദുസ്ഥാനി രൂപങ്ങൾ അവതരിപ്പിച്ച ആദ്യത്തെ കർണാടക ഗായകരിൽ ഒരാളായിരുന്നു അവർ.        

കർണ്ണാടക സംഗീതജ്ഞനായ ത്രിശ്ശൂർ വി. രാമചന്ദ്രന്റെ സഹധർമ്മിണിയാണ്.

## അവലംബം

 
വർഗ്ഗം:ജീവിച്ചിരിക്കുന്നവർ
വർഗ്ഗം:1951-ൽ ജനിച്ചവർ
വർഗ്ഗം:ചെന്നൈയിൽ നിന്നുള്ള ഗായകർ
വർഗ്ഗം:വനിതാ കർണ്ണാടകസംഗീതജ്ഞർ
കർണ്ണാടകസംഗീതജ്ഞരുടെ പട്ടിക

ദക്ഷിണേന്ത്യയിലെ ശാസ്ത്രീയസംഗീതമാണ് കർണാടക സംഗീതം. ശ്രദ്ധേയരായ കർണ്ണാടക വായ്പ്പാട്ടുകാരുടെ പട്ടിക താഴെ നൽകുന്നു:

## വായ്പ്പാട്ട് - 1900-1950 ൽ ജനിച്ച ഗായകർ
* ആലത്തൂർ ബ്രദേഴ്സ്
* ഡോ. എം. ബാലമുരളികൃഷ്ണ
* ജി എൻ ബാലസുബ്രഹ്മണ്യം
* ചെമ്പൈ വൈദ്യനാഥ ഭാഗവതർ
* ബോംബെ സിസ്റ്റേഴ്സ്
* ടി. ബ്രിന്ദ
* വസുന്ധര ദേവി
* ടി.വി. ഗോപാലകൃഷ്ണൻ
* ശിർകാഴി ഗോവിന്ദരാജൻ
* ഹൈദരാബാദ് ബ്രദേഴ്സ്
* അരിയകുടി രാമാനുജ അയ്യങ്കാർ
* ബി. രാജം അയ്യർ
* മധുര മണി അയ്യർ
* ആർ കെ ശ്രീകാന്തൻ
* മഹാരാജപുരം വിശ്വനാഥ അയ്യർ
* ജയചാമരാജേന്ദ്ര വാഡിയാർ
* മൈസൂർ വാസുദേവചാർ
* മുസിരി സുബ്രഹ്മണ്യ അയ്യർ
* ശെമ്മാങ്കുടി ശ്രീനിവാസ അയ്യർ
* ഡി.കെ. ജയരാമൻ
* എസ്. കല്യാണരാമൻ
* നെഡുനൂരി കൃഷ്ണമൂർത്തി
* രാംനാട് കൃഷ്ണൻ
* ടി. മുക്ത
* ഒ.എസ് ത്യാഗരാജൻ
* കെ.വി. നാരായണസ്വാമി
* പി എസ് നാരായണസ്വാമി
* പരുപ്പള്ളി രാമകൃഷ്ണയ്യ പന്തുലു
* ഡി കെ പട്ടമ്മാൾ
* ചിറ്റൂർ സുബ്രഹ്മണ്യം പിള്ള
* മധുരൈ പുഷ്പവനം അയ്യർ
* രാജം പുഷ്പവനം
* രാധ ജയലക്ഷ്മി സഹോദരിമാർ
* ചാരുമതി രാമചന്ദ്രൻ
* ത്രിശ്ശൂർ വി. രാമചന്ദ്രൻ
* എം.ഡി. രാമനാഥൻ
* മധുര മണി അയ്യർ
* എസ്. രാമനാഥൻ
* ടി.വി. ശങ്കരനാരായണൻ
* മഹാരാജപുരം സന്താനം
* മധുരൈ ടിഎൻ ശേഷഗോപാലൻ
* മധുരൈ സോമസുന്ദരം
* എം.എസ്. സുബ്ബലക്ഷ്മി
* സത്തൂർ എ.ജി. സുബ്രഹ്മണ്യം
* കെ.ബി. സുന്ദരാംബാൾ
* എൻ.സി. വസന്തകോകിലം
* എം.എൽ. വസന്തകുമാരി
* ആർ. വേദവല്ലി
* കെ ജെ യേശുദാസ്
* ഗരിമെല്ല ബാലകൃഷ്ണ പ്രസാദ്

## 1950 ന് ശേഷം ജനിച്ച ഗായകർ

* അരുണ സായിറാം
* ഗായത്രി ഗിരീഷ്
* വിദ്യാ സുബ്രഹ്മണ്യൻ
* അശ്വതി തിരുനാൾ രാമവർമ്മ
* സിക്കിൽ ഗുരുചരൺ
* ബോംബെ ജയശ്രീ
* എസ് ജെ ജനാനി
* ടി എം കൃഷ്ണ
* നിത്യശ്രീ മഹാദേവൻ
* ശങ്കർ മഹാദേവൻ
* മഹാതി
* സിഡ് ശ്രീറാം
* ശ്രീരാം പാർത്ഥസാരഥി
* മല്ലാടി ബ്രദേഴ്സ്
* ശ്രീവൽസൻ ജെ മേനോൻ
* പ്രിയ സഹോദരിമാർ
* ബെല്ലാരി എം. രാഘവേന്ദ്ര
* അഭിഷേക് രഘുറാം
* കെ.വി. കൃഷ്ണ പ്രസാദ്
* സുധ രഘുനാഥൻ
* രാമകൃഷ്ണൻ മൂർത്തി
* പാലക്കാട്ട് ആർ. രാംപ്രസാദ്
* പന്തുള രമ
* രഞ്ജനി-ഗായത്രി
* സാകേതരാമൻ
* നെയ്‌വേലി സന്താനഗോപാലം
* വാണി സതീഷ്
* എം.എസ്. ഷീല
* വിജയ് ശിവ
* എസ്. സൗമ്യ
* സഞ്ജയ് സുബ്രഹ്മണ്യൻ
* ആർ. സൂര്യപ്രകാശ്
* പി. ഉണ്ണികൃഷ്ണൻ
* രഞ്ജനി ഹെബ്ബാർ
* കെ.എസ്. ചിത്ര

## മറ്റ് ഗായകർ

* വിശാഖ ഹരി
* വൈരമംഗലം ലക്ഷ്മിനാരായണൻ
* വിശാലക്ഷി നിത്യാനന്ദ്
* ബോംബെ ലക്ഷ്മി രാജഗോപാലൻ
* നിഷ രാജഗോപാലൻ
* ഗീത രാജശേഖർ
* മനക്കൽ രംഗരാജൻ
* സിർക്കാഴി ജി. ശിവചിദംബരം
* വിജയലക്ഷ്മി സുബ്രഹ്മണ്യം
* കർപ്പകം സ്വാമിനാഥൻ
* വീരമണിദാസൻ
* ഗായത്രി വെങ്കടരാഘവൻ
* സമ്പഗോഡ് വിഘ്‌നരാജ
* ചോങ് ചിയു സെൻ

## ഇതും കാണുക
* സംഗീതകലാനിധി

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:സംഗീതജ്ഞർ
വർഗ്ഗം:സംഗീതവിവരപ്പട്ടികകൾ
ഓട്ടോർമോഹിനി

ക്ലീറോഡെൺഡ്രം ജനുസിലെ ഒരു ചെടിയാണ് **ഓട്ടോർമോഹിനി**, . നേപ്പാൾ, കിഴക്കൻ ഹിമാലയം, ആസം, ആൻഡമാൻ നിക്കോബാർ ദ്വീപുകൾ, തെക്ക്-കേന്ദ്ര-തെക്കുകിഴക്ക് ചൈന, തെക്കുകിഴക്കൻ ഏഷ്യ, മലേഷ്യ എന്നിവിടങ്ങളിലെയെല്ലാം തദ്ദേശവാസിയാണ്. പ്രശസ്തമായ ഒരു ഉദ്യാനസസ്യമായ ഈ ചെടി ഫ്ലോറിഡ, കരീബിയൻ, ബെർമുഡ, മധ്യ അമേരിക്ക, ഗാലപാഗോസ്, തെക്കേ അമേരിക്ക, അസൻഷൻ ദ്വീപ്, ഗിനിയ ഉൾക്കടൽ, കിഴക്കൻ ആഫ്രിക്ക, സീഷെൽസ്, പാകിസ്താൻ, ഇന്ത്യ, ലെസ്സർ സുന്ദ ദ്വീപുകൾ, തായ്‌വാൻ, കുക്ക് ദ്വീപുകൾ, ഫിജി, നിയു, സൊസൈറ്റി ദ്വീപുകൾ എന്നിവിടങ്ങളിലെല്ലാം എത്തിയിട്ടുണ്ട്. റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റിന്റെ അവാർഡ് ഈ ചെടി നേടിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

* 
* 

വർഗ്ഗം:മലേഷ്യയിലെ സസ്യങ്ങൾ
വർഗ്ഗം:കിഴക്കൻ ഹിമാലയത്തിലെ സസ്യങ്ങൾ
വർഗ്ഗം:നേപ്പാളിലെ സസ്യജാലം
വർഗ്ഗം:ഉദ്യാന സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:ലാമിയേസി
വർഗ്ഗം:കേരളത്തിലെ സസ്യജാലം
അഹമ്മദ് ദേവർകോവിൽ

കേരളത്തിന്റെ തുറമുഖം, പുരാവസ്തു വകുപ്പ് മന്ത്രിയും( ആദ്യ രണ്ടര വർഷം) ഇന്ത്യൻ നാഷണൽ ലീഗ് അഖിലേന്ത്യ  സെക്രട്ടറിയും,സംസ്ഥാന കമ്മിറ്റി പ്രസിഡണ്ടുംപതിനഞ്ചാം കേരള നിയമസഭയിൽ കോഴിക്കോട് സൗത്ത് മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് **അഹമ്മദ് ദേവർകോവിൽ**.

## രാഷ്ട്രീയജീവിതം
2021-ലെ തിരഞ്ഞെടുപ്പിൽ, മുസ്ലിം ലീഗിന്റെ സിറ്റിങ് സീറ്റ് ആയിരുന്ന കോഴിക്കോട് സൌത്തിൽ നിന്നും  മുസ്ലീംലീഗിലെ നൂർബിന റഷീദിനെ  12,459 വോട്ടുകൾക്ക് പരാജയപ്പെടുത്തിയാണ് അഹമ്മദ് ദേവർകോവിൽ നിയമസഭയിലേക്ക് എത്തിയത്.  അദ്ദേഹത്തിൻ്റെ ആദ്യ നിയമസഭാ തിരഞ്ഞെടുപ്പു കൂടിയായിരുന്നു ഇത്. 
മുസ്ലിം ലീഗിൻ്റെ വിദ്യാർഥി സംഘടനയായ എം.എസ്.എഫിന്റെ കായക്കൊടി പഞ്ചായത്ത് പ്രസിഡന്റ്, കോഴിക്കോട് ജില്ല സെക്രട്ടറി എന്നീ പദവികൾ വഹിച്ചിട്ടുണ്ട്. അടിയന്തരാവസ്ഥ കാലത്തെ വിദ്യാർഥി പ്രക്ഷോഭങ്ങളിൽ പങ്കെടുത്തിരുന്നു. 1994 ൽ ഡൽഹിയിൽ ചേർന്ന പ്രഥമ ഐ.എൻ.എൽ രൂപീകരണ കൺവെൻഷനിലും പങ്കെടുത്തിരുന്നു. നിലവിൽ ഐ.എൻ.എൽ അഖിലേന്ത്യാ ജനറൽ സെക്രട്ടറിയാണ്.

## അവലംബം

വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ തുറമുഖ വകുപ്പ് മന്ത്രിമാർ
വർഗ്ഗം:കേരളത്തിലെ മ്യൂസിയം വകുപ്പ് മന്ത്രിമാർ
മാഗി ബോർഗ്

പരിസ്ഥിതി, സാമൂഹിക അവകാശങ്ങൾക്കായുള്ള ഒരു മാൾട്ടീസ് പ്രവർത്തകയായിരുന്നു **മാഗി ബോർഗ്** (1952–2004).
## പരിസ്ഥിതി പ്രവർത്തക
മാഗി ബോർഗ് ഒരു പ്രമുഖ മാൾട്ടീസ് പരിസ്ഥിതി പ്രവർത്തകയായിരുന്നു.  ഫ്രണ്ട്സ് ഓഫ് എർത്ത് (മാൾട്ട), ഗ്രീൻപീസ് മെഡിറ്ററേനിയൻ എന്നിവിടങ്ങളിൽ അവർ പ്രവർത്തിച്ചിരുന്നു.  മാൾട്ടയിലും മെഡിറ്ററേനിയൻ രാജ്യങ്ങളിലും പുനരുപയോഗവും ഊർജ്ജവും വർദ്ധിപ്പിക്കുക, ഗ്രാമപ്രദേശങ്ങളിൽ പ്രകൃതി സംരക്ഷണം എന്നിവയായിരുന്നു അവരുടെ പ്രധാന ലക്ഷ്യങ്ങൾ.  ബോൾഗ് ശ്രദ്ധേയനായ മറ്റൊരു മാൾട്ടീസ് പ്രവർത്തകനായ ജൂലിയൻ മണ്ടുക്കയുമായി ചേർന്ന് പ്രവർത്തിച്ചു.  മാൾട്ടീസ് റോക്ക് ബാൻഡ് ഡ്രിഫ്റ്റ് അവരുടെ ഗ്ലോബൽ വാർണിങ് ആൽബം രണ്ട് പരിസ്ഥിതി പ്രവർത്തകർക്കും സമർപ്പിച്ചു.
## ജീവിതരേഖ
മാഗി ബോർഗ് 1952 ജനുവരി 14 ന് മാൾട്ടയിലെ കോസ്പിക്കുവയിൽ ജനിച്ചു.  10 സഹോദരങ്ങളുള്ള ഒരു കുടുംബത്തിലെ മൂത്ത മകളായിരുന്നു മാഗി. കോസ്പികുവ പബ്ലിക് സ്കൂളിലെ വിദ്യാഭ്യാസത്തിന് ശേഷം ടൂറിസ്റ്റ് ഗൈഡ്, ഷോപ്പ് അസിസ്റ്റന്റ്, സ്വയം തൊഴിൽ ചെയ്യുന്ന ഡിസൈനർ, ഗ്രീൻപീസിൽ ചേരുന്നതിന് മുമ്പ് കമ്പിളി സ്വെറ്റർ നിർമ്മാതാവ് എന്നീ നിലകളിൽ പ്രവർത്തിച്ചു. ബോർഗ് ചെറുപ്പത്തിൽത്തന്നെ വിവാഹം കഴിച്ചു. വിവാഹബന്ധം വേർപെടുത്തിയ ശേഷം അവർ സുഹൃത്തുക്കളെയും കുടുംബത്തിലെ ഇളയ അംഗങ്ങളെയും വളരെയധികം പിന്തുണച്ചു. ബോർഗ് നക്സക്സറിലും മോസ്റ്റയിലും താമസിച്ചു. ഒടുവിൽ സെബഗിൽ താമസമാക്കി. മാൾട്ട യൂണിവേഴ്സിറ്റിയിൽ പക്വതയുള്ള വിദ്യാർത്ഥിയായി വിദ്യാഭ്യാസം തുടർന്ന അവർ 1993 ൽ സോഷ്യോളജി, എൻവയോൺമെന്റൽ സ്റ്റഡീസിൽ ബിരുദാനന്തര ബിരുദം നേടി. സെക്കൻഡറി സ്കൂൾ പാഠ്യപദ്ധതിക്കായി പരിസ്ഥിതി പഠനത്തിൽ ഒരു കോഴ്‌സ് വികസിപ്പിക്കുകയും സാൻ ആന്റൺ സ്‌കൂളിൽ സീനിയർ ക്ലാസുകൾ പഠിപ്പിക്കുകയും ചെയ്തു. അദ്ധ്യാപനത്തോടുള്ള അവരുടെ സമീപനത്തെ വിദ്യാർത്ഥികളും മാതാപിതാക്കളും ഒരുപോലെ വിലമതിച്ചു. മാൾട്ട ഇൻഡിപെൻഡന്റ് കോളമിസ്റ്റ് ഡാഫ്‌നെ കരുവാന ഗലീഷ്യയെ ഉദ്ധരിച്ച്: മാറ്റ്സെക് (MATSEC) പരീക്ഷയിൽ അവരുടെ വിദ്യാർത്ഥികൾ 1 s, 2 s സ്കോർ നേടാൻ തുടങ്ങുന്നതുവരെ അവരുടെ രീതികൾ പാരമ്പര്യേതരമായി കണക്കാക്കപ്പെട്ടു. 

## മരണം
മാഗി ബോർഗ് 2004 ഓഗസ്റ്റ് 3 ന് 52 വയസ്സുള്ളപ്പോൾ സ്തനാർബുദത്തെത്തുടർന്ന് ഏകദേശം പത്തുവർഷത്തോളം രോഗത്തിനെതിരെ പോരാടിയ ശേഷം അന്തരിച്ചു. മാൾട്ട കാൻസർ ഫൗണ്ടേഷൻ പോലുള്ള വിവിധ വിഷയങ്ങളെ പിന്തുണച്ച് അവസാനം വരെ അവർ സജീവമായിരുന്നു.  മരണത്തിന്റെ വാർഷികത്തോടനുബന്ധിച്ച് Aboutmalta.com എന്ന വെബ്‌സൈറ്റിൽ അവരുടെ പേര് വർഷം തോറും ഓർമ്മിക്കപ്പെടുന്നു. 
## അവലംബം

വർഗ്ഗം:2004-ൽ മരിച്ചവർ
വർഗ്ഗം:1952-ൽ ജനിച്ചവർ
വർഗ്ഗം:മാൾട്ടീസ് പരിസ്ഥിതി പ്രവർത്തകർ
പി.എ. മുഹമ്മദ് റിയാസ്

കേരളത്തിലെ പൊതുമരാമത്ത് വകുപ്പ്, ടൂറിസം  മന്ത്രിയാണ് **പി. എ. മുഹമ്മദ് റിയാസ്**. കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)  സംസ്ഥാന സെക്രട്ടറിയേറ്റ് അംഗം ഡെമോക്രാറ്റിക് യൂത്ത് ഫെഡറേഷൻ ഓഫ് ഇന്ത്യ (ഡി.വൈ.എഫ്.ഐ) യുടെ മുൻ അഖിലേന്ത്യാ പ്രസിഡന്റുമാണ്.

## ആദ്യകാല ജീവിതവും വിദ്യാഭ്യാസവും
പിതാവ് പി. എം. അബ്ദുൽ ഖാദർ ഇന്ത്യൻ പോലീസ് സർവീസ് ഉദ്യോഗസ്ഥനായിരുന്നു. സ്വാതന്ത്ര്യസമര സേനാനി, മദ്രാസ് അസംബ്ലി അംഗവുമായ മുൻ കേരളപ്രദേശ് കോൺഗ്രസ് കമ്മിറ്റി അധ്യക്ഷൻ പി.കെ. മൊയ്‌ദീൻ കുട്ടി സാഹിബ് റിയാസിന്റെ അമ്മാവൻ ആണ്. 

കോഴിക്കോട് സെന്റ് ജോസഫ് ബോയ്സ് ഹൈസ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ റിയാസ്, പ്രീ-ഡിഗ്രി വിദ്യാഭ്യാസത്തിനായി കോഴിക്കോട് ഫാറൂക്ക് കോളേജിൽ ചേർന്നു. ബാച്ചിലർ ഓഫ് കൊമേഴ്‌സിൽ ബിരുദാനന്തര ബിരുദം നേടിയ അദ്ദേഹം അതേ കോളേജിൽ തുടർന്നു. പിന്നീട് കോഴിക്കോട് സർക്കാർ ലോ കോളേജിൽ നിന്ന് നിയമബിരുദം നേടി.

## രാഷ്ട്രീയ ജീവിതം
സെന്റ് ജോസഫ് ബോയ്സ് ഹൈസ്കൂളിലെ സ്കൂൾ പഠനകാലത്ത് റിയാസ് സ്റ്റുഡന്റ്സ് ഫെഡറേഷൻ ഓഫ് ഇന്ത്യയിൽ (എസ്എഫ്ഐ) സജീവമായിരുന്നു. എട്ടാം ക്ലാസ്സിൽ എസ്‌എഫ്‌ഐ യൂണിറ്റ് കമ്മിറ്റിയുടെ പ്രസിഡന്റായി. അടുത്ത വർഷം സ്‌കൂൾ കമ്മിറ്റിയുടെ യൂണിറ്റ് സെക്രട്ടറിയായി. കോഴിക്കോട് ഫാറൂക്ക് കോളേജിലെ പ്രീ-ഡിഗ്രി കാലത്ത് കോളേജിന്റെ ഒന്നാം വർഷ പ്രീ-ഡിഗ്രി പ്രതിനിധിയായി തിരഞ്ഞെടുക്കപ്പെട്ടു. 1994 ൽ റിയാസ് ഫാറൂഖ് കോളേജിലെ എസ്‌എഫ്‌ഐ കമ്മിറ്റിയുടെ യൂണിറ്റ് പ്രസിഡന്റായി. അടുത്ത സമ്മേളനത്തിൽ അദ്ദേഹം യൂണിറ്റിന്റെ സെക്രട്ടറിയായി. ഫാറൂക്ക് കോളേജിൽ നിന്ന് 1996-97 കാലഘട്ടത്തിൽ കാലിക്കറ്റ് സർവകലാശാലയിലെ യൂണിവേഴ്‌സിറ്റി യൂണിയൻ കൗൺസിലർ പദവി നേടി. പിന്നീട് 1998 ൽ യൂണിവേഴ്സിറ്റി യൂണിയൻ ഭാരവാഹിയായി. റിയാസ് ക്രമേണ എസ്‌എഫ്‌ഐയുടെ ഒരു പ്രധാന നേതൃത്വമായി.

ഡി.വൈ.എഫ്.ഐ കോഴിക്കോട് ജില്ലാ കമ്മിറ്റി സെക്രട്ടറിയായിരുന്ന അദ്ദേഹം 2010 മുതൽ 2016 വരെ ഡി.വൈ.എഫ്.ഐ കേരള സമിതിയുടെ സംസ്ഥാന കേന്ദ്രത്തിൽ പ്രവർത്തിച്ചു. ഈ കാലയളവിൽ അദ്ദേഹം സംസ്ഥാന വൈസ് പ്രസിഡന്റും പിന്നീട് ഡി.വൈ.എഫ്.ഐ കേരള സംസ്ഥാന സമിതിയുടെ ജോയിന്റ് സെക്രട്ടറിയുമായിരുന്നു. 2016 ൽ അദ്ദേഹം ഡി.വൈ.എഫ്.ഐ. അഖിലേന്ത്യാ ജോയിന്റ് സെക്രട്ടറിയായി, പിന്നീട് 2017 ൽ അദ്ദേഹം ഡി.വൈ.എഫ്.ഐ.  അഖിലേന്ത്യാ പ്രസിഡന്റായി.

റിയാസ് 1993 ൽ കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ (മാർക്സിസ്റ്റ്) ചേർന്നു, പിന്നീട്  അദ്ദേഹം കോഴിക്കോട് ജില്ലാ കമ്മിറ്റി അംഗവും സംസ്ഥാന കമ്മിറ്റി അംഗവുമായി.

2009 ലെ ഇന്ത്യൻ പൊതുതെരഞ്ഞെടുപ്പിൽ കോഴിക്കോട് എൽഡിഎഫ് സ്ഥാഥാനാർഥി ആയിരുന്നു റിയാസ്. റിയാസിനെക്കാൾ 838 വോട്ടിന്റെ ഭൂരിപക്ഷത്തിലാണ് എം. കെ. രാഘവൻ മണ്ഡലത്തിൽ വിജയിച്ചത്. തനിക്ക് എതിരെ അച്ചടി മാധ്യമങ്ങളിൽ രാഘവൻ ദുഷ്‌പ്രചരണം നടത്തിയെന്നാരോപിച്ച് റിയാസ് കേരള ഹൈക്കോടതിയിൽ ഹർജി സമർപ്പിച്ചുവെങ്കിലും കോടതി വിധി റിയാസിന് അനുകൂലമല്ലായിരുന്നു. 

പതിനഞ്ചാം കേരള നിയമസഭയിൽ ബേപ്പൂർ മണ്ഡലത്തിനെ പ്രതിനിധീകരിച്ച റിയാസ്, ഇന്ത്യൻ നാഷണൽ കോൺഗ്രസിലെ പി.എം. നിയാസിനെ 28,747 വോട്ടുകൾക്ക് പരാജയപ്പെടുത്തിയാണ് നിയമസഭയിലേക്ക് എത്തിയത്.

## വ്യക്തി ജീവിതം
2002 ൽ ഡോ. സമീത സൈതലവിയെ വിവാഹം കഴിച്ച അദ്ദേഹം 2015 ൽ വിവാഹമോചനം നേടി, അവർക്ക് രണ്ട് ആൺമക്കളുണ്ട്. പിന്നീട് 2020 ജൂൺ 15 ന് അദ്ദേഹം അന്നത്തെ കേരള മുഖ്യമന്ത്രി പിണറായി വിജയന്റെ മകളായ ടി. വീണയെ വിവാഹം കഴിച്ചു.

## അവലംബം

വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കേരളത്തിലെ ടൂറിസംവകുപ്പ് മന്ത്രിമാർ
വർഗ്ഗം:കേരളത്തിലെ പൊതുമരാമത്ത് വകുപ്പ് മന്ത്രിമാർ
നിലമാങ്ങ

ഇളക്കം തട്ടാത്ത ചിതൽപുറ്റിലും കരപ്രദേശങ്ങളിലും വരമ്പുകളിലും പഴയകെട്ടിടാവശിഷ്ടത്തിനടിയിലും കണ്ടുവരുന്ന ഒരു ഔഷധകുമിളാണ് **നിലമാങ്ങ**. ചിതൽ കിഴങ്ങ് എന്നും ഇതിന് പേരുണ്ട്. മിഥുനം, കർക്കിടകം മാസമാകുമ്പോഴേക്കും മണ്ണിന്റെ അടിയിൽനിന്നും കറുത്ത പൊടികളോടുകൂടിയതും ഏകദേശം 5 സെ.മി. മുതൽ 15 സെ.മീ വരെ വലിപ്പുമുള്ളതുമായ നാരുകൾ ഭൂമിയിൽ പ്രത്യക്ഷപ്പെടാറുണ്ട്. ഇവ നിലമാങ്ങയിൽനിന്ന് വരുന്നതാണ്. ചിതലിന്റെ ഇഷ്ട ആഹാരമാണ് ഈ കുമിൾ. പഴയ കാലത്ത് ഒട്ടേറെ രോഗങ്ങൾക്ക് മരുന്നായി ഉപയോഗിച്ചിരുന്നു. ചുമ, മഞ്ഞപ്പിത്തം, വയറുവേദന, ചെവി വേദന, ശരീരവേദന എന്നിവക്ക് ഔഷധമായി ഇതു ഉപയോഗിച്ചിരുന്നു..

## അവലംബം
ലിന്റോ ജോസഫ്

കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ തിരുവമ്പാടി മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് **ലിന്റോ ജോസഫ്**. 2021-ലെ തിരഞ്ഞെടുപ്പിൽ മുസ്‌ലീംലീഗിലെ സി.പി. ചെറിയ മുഹമ്മദിനെ പരാജയപ്പെടുത്തിയാണ് ലിന്റോ ജോസഫ് നിയമസഭയിലേക്ക് എത്തിയത്.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
കെ.കെ. ആബിദ് ഹുസൈൻ

കേരളത്തിലെ ഒരു മുസ്‌ലീംലീഗ് പ്രവർത്തകനും പതിനഞ്ചാം കേരള നിയമസഭയിൽ കോട്ടക്കൽ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് **കെ.കെ. ആബിദ് ഹുസൈൻ**. 2021-ലെ തിരഞ്ഞെടുപ്പിൽ എൻസിപിയിലെ എൻ.എ. മുഹമ്മദ് കുട്ടിയെ 16,588 വോട്ടുകൾക്ക് പരാജയപ്പെടുത്തിയാണ് കെ.കെ. ആബിദ് ഹുസൈൻ നിയമസഭയിലേക്ക് എത്തിയത്.

## അവലംബം

വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ജെ. ചിഞ്ചു റാണി

സി.പി.ഐ. ദേശീയ കൗൺസിൽ അംഗവും പതിനഞ്ചാം കേരള നിയമസഭയിൽ ചടയമംഗലം മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകയുമാണ് **ജെ. ചിഞ്ചു റാണി **. 2021-ലെ തിരഞ്ഞെടുപ്പിൽ കെപിസിസി സെക്രട്ടറിയായ ഇന്ത്യൻ നാഷണൽ കോൺഗ്രസിലെ എം.എം. നസീറിനെ 13128 വോട്ടിന്റെ ഭൂരിപക്ഷത്തിൽ പരാജയപ്പെടുത്തിയാണ് ചിഞ്ചു റാണി  നിയമസഭയിലേക്ക് എത്തിയത്. അവിഭക്ത കമ്യൂണിസ്റ്റ് പാർട്ടി സി.പി.ഐയും സി.പി.ഐ (എം) ഉം ആയി പിരിഞ്ഞ ശേഷം കേരള നിയമസഭയിൽ സി.പി.ഐ പ്രതിനിധിയായി എത്തുന്ന ആദ്യ വനിതാ മന്ത്രിയാണ് ചിഞ്ചു റാണി.

## ജീവിത രേഖ
ആ​ദ്യ​കാ​ല കമ്മ്യൂണിസ്റ്റ് പ്രവർത്തകനും ക​ശു​വ​ണ്ടി തൊ​ഴി​ലാ​ളി യൂ​ണിയ​ൻ പ്രവ​ർത്ത​ക​നു​മാ​യി​രു​ന്ന മു​ണ്ട​യ്ക്ക​ൽ ഭ​ര​ണി​ക്കാ​വ് തെ​ക്കേ​വി​​ള​യി​ൽ വെ​ളി​യി​ൽ വ​ട​ക്കേതിൽ എ​ൻ. ശ്രീ​ധരന്റെയും ജ​ഗ​ദ​മ്മ​യുടെയും മ​ക​ളാ​യി ജനനനം. ഭ​ർ​ത്താ​വ് ഡി. ​സു​കേ​ശ​ൻ സി.​പി.​ഐ അ​ഞ്ചാ​ലും​മൂ​ട് മണ്ഡ​ലം സെ​ക്ര​ട്ട​റി​യും ലൈ​ബ്ര​റി കൗ​ൺ​സി​ൽ ജി​ല്ല സെ​ക്ര​ട്ട​റി​യു​​മാ​ണ്. ന​ന്ദു സു​കേ​ശ​ൻ, ന​ന്ദ​നാ റാ​ണി എന്നിവർ മക്കളാണ്.

## രാഷ്ട്രീയ ജീവിതം
സി.പി.ഐ നാഷണൽ കൗൺസിൽ അംഗവും സി.പി.ഐ സ്റ്റേറ്റ് എക്സിക്യൂട്ടീവ് അംഗവുമായ ചിഞ്ചുറാണി, അവിഭക്ത കമ്യൂണിസ്റ്റ് പാർട്ടി സി.പി.ഐയും സി.പി.ഐ (എം) ഉം ആയി പിരിഞ്ഞ ശേഷം കേരള നിയമസഭയിൽ സി.പി.ഐ പ്രതിനിധിയായി എത്തുന്ന ആദ്യ മന്ത്രി കൂടിയാണ്. കൂടാതെ, കേ​ര​ള മ​ഹി​ളാ​സം​ഘം സം​സ്ഥാ​ന പ്ര​സി​ഡ​ൻ​റ്​, പൗ​ൾട്രി കോ​ർപ​റേ​ഷ​ൻ ചെ​യ​ർപേ​ഴ്സ​ൺ, സി. ​അ​ച്യു​ത​മേ​നോ​ൻ സ​ഹ​ക​ര​ണ ആ​ശു​പ​ത്രി പ്ര​സി​ഡ​ൻ​റ്​ എ​ന്നീ സ്ഥാ​ന​ങ്ങ​ളും​ വ​ഹി​ക്കു​ന്നു.

## അവലംബം

വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ
വർഗ്ഗം:കേരള നിയമസഭയിലെ വനിതാ മന്ത്രിമാർ
വർഗ്ഗം:സി.പി.ഐ. വനിതാ നേതാക്കൾ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ മൃഗസംരക്ഷണ വകുപ്പ് മന്ത്രിമാർ
വർഗ്ഗം:കേരളത്തിലെ മൃഗശാല വകുപ്പ് മന്ത്രിമാർ
ഒ.എസ്. അംബിക

കേരളത്തിലെ ഒരു സിപിഐഎം പ്രവർത്തകയും പതിനഞ്ചാം കേരള നിയമസഭയിൽ 2021 മുതൽ ആറ്റിങ്ങൽ  മണ്ഡലത്തിനെ പ്രതിനിധീകരിക്കുന്ന ഒരു രാഷ്ട്രീയ പ്രവർത്തകയുമാണ് **ഒ.എസ്. അംബിക**. 2021-ലെ തിരഞ്ഞെടുപ്പിൽ  31636 വോട്ടുകൾക്കാണ് തിരുവനന്തപുരം ജില്ലയിലെ ആറ്റിങ്ങൽ മണ്ഡലത്തിൽ നിന്ന് എൽ.ഡി.എഫ് സ്ഥാനാർത്ഥിയായ ഒ.എസ് അംബിക വിജയിച്ചത്. ബി.ജെ.പി സ്ഥാനാർത്ഥിയായ പി.സുധീറിനെയും യു.ഡി.എഫ്- ആർ.എസ്.പി സഖ്യ സ്ഥാനാർത്ഥിയായ എ. ശ്രീധരനെയും തോൽപിച്ചാണ് ഒ.എസ്.അംബിക വിജയിച്ചത്. 

അംബിക രണ്ട് തവണ ചിറയിൻകീഴ് ബ്ലോക്ക് പഞ്ചായത്ത് പ്രസിഡന്റായും നേരത്തെ മുദാക്കൽ ഗ്രാമ പഞ്ചായത്ത് പ്രസിഡന്റായും പ്രവർത്തിച്ചിട്ടുണ്ട്. സിപിഐ എം ആറ്റിങ്ങൽ ഏരിയ കമ്മിറ്റിയം​ഗവുമാണ്.
 
## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:സി.പി.ഐ.എം. വനിതാ നേതാക്കൾ
സുജിത്ത് വിജയൻപിള്ള

കേരളത്തിലെ ഒരു പൊതു പ്രവർത്തകനും പതിനഞ്ചാം കേരള നിയമസഭയിൽ ചവറ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് **സുജിത്ത് വിജയൻപിള്ള**. 2021-ലെ തിരഞ്ഞെടുപ്പിൽ ആർ.എസ്.പിയിലെ ഷിബു ബേബി ജോണിനെതിരെ 1,409 വോട്ടുകളുടെ ഭൂരിപക്ഷത്തിലാണ്  സുജിത്ത് നിയമസഭയിലേക്ക് എത്തിയത്. അന്തരിച്ച മുൻ എം.എൽ.എ. വിജയൻപിള്ളയുടെ മകനാണ്.

## അവലംബം

 
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:ഭിഷഗ്വരർ
വർഗ്ഗം:കൊല്ലം ജില്ലയിൽ ജനിച്ചവർ
കെ. പ്രേംകുമാർ

കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ ഒറ്റപ്പാലം മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് **കെ. പ്രേം കുമാർ**. 2021-ലെ തിരഞ്ഞെടുപ്പിൽ കോൺഗ്രസിലെ പി. സരിനെ 15,152 വോട്ടുകൾക്ക് പരാജയപ്പെടുത്തിയാണ് കെ. പ്രേം കുമാർ നിയമസഭയിലേക്ക് എത്തിയത്.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ആലത്തൂർ ബ്രദേഴ്‌സ്

ലഘുചിത്രം
കർണാടകസംഗീതജ്ഞരായ **ശ്രീനിവാസ അയ്യർ** (1911–1980), **ശിവസുബ്രഹ്മണ്യ അയ്യർ** (1916–1965) എന്നിവരാണ് **ആലത്തൂർ ബ്രദേഴ്‌സ്** എന്നറിയപ്പെടുന്നത്. അവർ ജന്മനാ സഹോദരന്മാരല്ല, മറിച്ച് സംഗീതത്തിന്റെ സാഹോദര്യമായിരുന്നു. ശിവസുബ്രഹ്മണ്യ അയ്യറിന്റെ പിതാവായ ആലത്തൂർ വെങ്കിടേശ അയ്യറുടെ കീഴിൽ അവർ സംഗീതപരിശീലനം നേടി.   1928 ൽ തിരുവയ്യാറിൽ നടന്ന ത്യാഗരാജ ആരാധനന ഉത്സവത്തിലാണ് അവർ ആദ്യത്തെ കച്ചേരി നൽകിയത്.

കർണാടക സംഗീതത്തിന്റെ വിവിധ വശങ്ങളുടെ കരുത്ത് സംയോജിപ്പിച്ച് അവർ സ്വന്തമായ ഒരു സംഗീതശൈലി സ്ഥാപിച്ചു. കർണാടക സംഗീതത്തിലെ പഴയ കാലഘട്ടത്തിലെ അനേകം കൂട്ടങ്ങളിൽ നിന്ന് പ്രചോദനം ഉൾക്കൊണ്ടതാണ് ഇവരുടെ സംഗീതം. 

കർണാടിക് സംഗീത ലോകത്തെ മിക്ക താരങ്ങളോടൊപ്പവും ആലത്തൂർ സഹോദരന്മാർ പാടിയിട്ടുണ്ട്. നേരത്തെ വയലിനിൽ തിരുവലങ്ങാട് സുന്ദരേശ അയ്യർ, മായാവരം വി ആർ ഗോവിന്ദരാജ പിള്ള, കുംഭകോണം രാജമാണിക്കം പിള്ള, മൈസൂർ ടി. ചൗടയ്യ  ടി.എൻ. കൃഷ്ണൻ, ലാൽഗുഡി ജി. ജയരാമൻ തുടങ്ങിയവർ അവരുടെ മിക്ക സംഗീത കച്ചേരികളിലും പങ്കെടുത്തു.

1944 മുതൽ 1968 വരെ തിരുവിതാംകൂർ മഹാരാജാവിന്റെ ആസ്ഥാന സംഗീതജ്ഞരായിരുന്നു ആലത്തൂർ സഹോദരന്മാർ.

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
എസ്. രാമനാഥൻ (കർണ്ണാടക സംഗീതജ്ഞൻ)

ഒരു കർണാടക സംഗീതജ്ഞനും ഗായകനുമായിരുന്നു **എസ്. രാമനാഥൻ** (ജീവിതകാലം: 1917-1988).  1985 ൽ ഇദ്ദേഹം മദ്രാസ് മ്യൂസിക് അക്കാദമിയുടെ സംഗീത കലാനിധി അവാർഡ് നേടി. 

ടൈഗർ വരദാചാര്യർ, സബേസ അയ്യർ, പൊന്നയ്യ പിള്ള, സതൂർ കൃഷ്ണ അയ്യങ്കാർ, ദേവകോട്ടായ് നാരായണ അയ്യങ്കാർ, വിദ്വാൻ വലടി കൃഷ്ണയ്യർ എന്നിവരിൽ നിന്ന് അദ്ദേഹം സംഗീതം അഭ്യസിച്ചു. വെസ്ലിയൻ യൂണിവേഴ്സിറ്റി, മിഡിൽടൗൺ, കണക്റ്റികട്ടിൽ നിന്നും എത്‍നോ മ്യൂസിക്കോളജിയിൽ  പിഎച്ച്ഡി നേടി.    അവിടെ അദ്ധ്യാപകനായും സേവനമനുഷ്ഠിച്ചു. 

പി. ഉണ്ണികൃഷ്ണൻ, എസ്. സൗമ്യ, സാവിത്രി സത്യമൂർത്തി, സീത നാരായണൻ, വസുമതി നാഗരാജൻ, സുകന്യ രഘുനാഥൻ (വീണ) തുടങ്ങിയ പ്രഗൽഭരുടെ ഗുരുവായിരുന്നു. 1981 ൽ രാമനാഥൻ കർണാടക സംഗീതത്തിന്റെ ഒരു ആൽബം, *നവഗ്രഹ കൃതികൾ, കാതുർദാന രാഗമാലിക, ശ്രീ ഗുരുന: മുട്ടുസ്വാമി ദീക്ഷിതർ (1775-1835),* ഫോക്ൿവെയ്സ് റെക്കോർഡിൽ പുറത്തിറക്കി .

## അവലംബം

വർഗ്ഗം:കർണ്ണാടകസംഗീതജ്ഞർ
കെ. ശാന്തകുമാരി

കേരളത്തിലെ ഒരു സിപിഐഎം പ്രവർത്തകയൂം പതിനഞ്ചാം കേരള നിയമസഭയിൽ കോങ്ങാട് മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകയുമാണ് **കെ. ശാന്തകുമാരി**. 2021-ലെ തിരഞ്ഞെടുപ്പിൽ മുസ്‌ലീംലീഗിലെ യു.സി. രാമനെ 27,219 വോട്ടുകൾക്ക് പരാജയപ്പെടുത്തിയാണ് കെ. ശാന്തകുമാരി നിയമസഭയിലേക്ക് എത്തിയത്.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:സി.പി.ഐ.എം. വനിതാ നേതാക്കൾ
പി. നന്ദകുമാർ

കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ പൊന്നാന്നി മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് **പി. നന്ദകുമാർ**. 2021-ലെ തിരഞ്ഞെടുപ്പിൽ കോൺഗ്രസിലെ എ.എം. രോഹിത്തിനെ 17,043 വോട്ടുകൾക്ക് പരാജയപ്പെടുത്തിയാണ് പി. നന്ദകുമാർ നിയമസഭയിലേക്ക് എത്തിയത്.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
സനീഷ് കുമാർ ജോസഫ്

രണ്ടര പതിറ്റാണ്ടായി പൊതുരംഗത്ത് സജീവമാണ് സനീഷ്‌കുമാർ ജോസഫ് എന്ന സഹപ്രവർത്തകരുടെ ടി.ജെ. മലയോരഗ്രാമമായ വെള്ളാനിക്കോട് കുടിയേറ്റ കർഷക കുടുംബത്തിൽ 1978ൽ ജനനം. തുറുവേലിൽ പരേതനായ ജോസഫിന്റേയും മേരിയുടേയും മൂന്ന് ആൺമക്കളിൽ മൂന്നാമൻ. സെന്റ് തോമസ് കോളേജിൽ പ്രീഡിഗ്രി വിദ്യാർത്ഥിയായിരിക്കെ കേരള വിദ്യാർത്ഥി യൂണിയനിലൂടെ പൊതുപ്രവർത്തനം ആരംഭിച്ചു. 

1990 കളിൽ ജില്ലയിലെ കെ.എസ്.യു പ്രവർത്തനത്തിന് നേതൃത്വം നൽകി. സെന്റ് തോമസ് കോളേജിൽ ബി.എസ്.സി മാത്തമാറ്റിക്‌സ് വിദ്യാർത്ഥിയായിരിക്കെ കെ.എസ്.യുവിനെ പ്രതിനിധീകരിച്ച് യൂണിവേഴ്‌സിറ്റി യൂണിയൻ കൗൺസിലറായി. അവിഭക്ത കാലിക്കറ്റ് സർവ്വകലാശാലയുടെ വിദ്യാർത്ഥി യൂണിയൻ തിരഞ്ഞെടുപ്പിൽ ചെയർമാൻ സ്ഥാനാർത്ഥിയായും സെനറ്റ് തിരഞ്ഞെടുപ്പിൽ വിദ്യാർത്ഥി പ്രതിനിധിയായി മത്സരിക്കാനും പാർട്ടി അവസരം നൽകി. പി.സി വിഷ്ണുനാഥ് പ്രസിഡന്റായ കെ.എസ്.യു സംസ്ഥാന കമ്മിറ്റിയിൽ  ജനറൽ സെക്രട്ടറിയായി പ്രവർത്തിച്ചു. തിരഞ്ഞെടുപ്പിലൂടെ യൂത്ത് കോൺഗ്രസിന്റെ തൃശൂർ പാർലമെന്റ് പ്രസിഡന്റായി തിരഞ്ഞെടുക്കപ്പെട്ടു.

2010ലെ തദ്ദേശസ്വയംഭരണസ്ഥാപനങ്ങളിലേയ്ക്ക് നടന്ന തിരഞ്ഞെടുപ്പിൽ പുത്തൂർ ഡിവിഷനെ പ്രതിനിധീകരിച്ച് 11000 വോട്ടുകളുടെ റെക്കോർഡ് ഭൂരിപക്ഷത്തിൽ ജില്ലാ പഞ്ചായത്തിലേയ്ക്ക് തിരഞ്ഞെടുക്കപ്പെട്ടു. 2016 മുതൽ  ഡി.സി.സി ജനറൽ സെക്രട്ടറിയായി പ്രവർത്തിച്ചുവരവെയാണ്‌കെ.പി.സി.സി സെക്രട്ടറിയായി പാർട്ടി നിയോഗിക്കുന്നത്. 

2016ലെ നിയമസഭ തിരഞ്ഞെടുപ്പിൽ യു.ഡി.എഫ് കൺവീനർ പി.പി തങ്കച്ചൻ ചെയർമാനായ ഐക്യജനാധിപത്യ മുന്നണിയുടെ തിരഞ്ഞെടുപ്പ് പ്രവർത്തനങ്ങൾ ഏകോപിപ്പിക്കുന്ന പ്രവർത്തനങ്ങളിൽ കോൺഗ്രസ്സ് പ്രതിനിധി, 2019 ലെ ലോകസഭ തിരഞ്ഞെടുപ്പിൽ കെ.മുരളീധരൻ ചെയർമാനായ കെ.പി.സി.സി  കാമ്പയിൻ കമ്മിറ്റിയിൽ അംഗം എന്നീ നിലകളിൽ പ്രവർത്തിച്ചു. ഒട്ടേറെ വിദ്യാർത്ഥി യുവജന പ്രക്ഷോഭങ്ങളിൽ പങ്കെടുത്ത് പോലീസ് മർദ്ധനം ഏറ്റുവാങ്ങി. 

ജയിൽ വാസം അനുഷ്ഠിച്ചു. സാമൂഹ്യ കാരുണ്യ പ്രവർത്തനങ്ങളിൽ സജീവം. 
ലഘുചിത്രം
2021 ൽ നടന്ന കേരള നിയമസഭ തിരഞ്ഞെടുപ്പിൽ  ചാലക്കുടി നിയോജകമണ്ഡലത്തിൻ്റെ പ്രതിനിധിയായി തിരഞ്ഞെടുക്കപ്പെട്ടു.2025 ഒക്ടോബർ 8 നു നിയമസഭ പ്രതിഷേധം നടക്കവേ സസ്‌പെൻഡ് ചെയ്യപ്പെട്ടു

## രാഷ്ട്രീയ ജീവിതം
കെ എസ് യു സംസ്ഥാന ജനറൽ സെക്രട്ടറി

യൂത്ത് കോണ്ഗ്രസ് തൃശ്ശൂർ ജില്ല പ്രസിഡന്റ്

ഡി സി സി ജനറൽ സെക്രട്ടറി

കെ പി സി സി സെക്രട്ടറി
## റഫറൻസുകൾ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വാഴൂർ സോമൻ

കേരളത്തിൽ നിന്നുള്ള ഒരു രാഷ്ട്രീയപ്രവർത്തകനും സി. പി. ഐ അംഗവുമായിരുന്നു **വാഴൂർ സോമൻ (1952-2025) **. പതിനഞ്ചാം കേരള നിയമസഭയിൽ പീരുമേട് മണ്ഡലത്തിനെ പ്രതിനിധീകരിച്ച എം.എൽ.എ ആണ് **വാഴൂർ സോമൻ**.  തിരുവനന്തപുരത്ത് വച്ച് 72-ാം വയസ്സിൽ ഹൃദയാഘാതം മൂലം അദ്ദേഹം അന്തരിച്ചു.

## ആദ്യകാല ജീവിതം
ഓൾ ഇന്ത്യ സ്റ്റുഡന്റ്സ് ഫെഡറേഷൻ (എ. ഐ. എസ്. എഫ്) വഴിയാണ് അദ്ദേഹം രാഷ്ട്രീയത്തിൽ പ്രവേശിച്ചത്. 2005 മുതൽ 2010 വരെ ഇടുക്കി ജില്ലാ പഞ്ചായത്ത് വെൽഫെയർ സ്റ്റാൻഡിംഗ് കമ്മിറ്റി ചെയർമാനും പിന്നീട് 2016 മുതൽ 2021 വരെ കേരള സ്റ്റേറ്റ് വെയർഹൌസിംഗ് കോർപ്പറേഷൻ ചെയർമാനുമായി നിരവധി സുപ്രധാന പദവികൾ വഹിച്ചിട്ടുണ്ട്.

2021ലെ കേരള നിയമസഭാ തിരഞ്ഞെടുപ്പിൽ ഇന്ത്യൻ നാഷണൽ കോൺഗ്രസിലെ സിറിയക് തോമസിനെ പരാജയപ്പെടുത്തി കേരള നിയമസഭയിലേക്ക് തിരഞ്ഞെടുക്കപ്പെട്ടു.  എ. ഐ. ടി. യു. സി സംസ്ഥാന വൈസ് പ്രസിഡന്റായും ദേശീയ കൌൺസിൽ അംഗമായും അദ്ദേഹം സേവനമനുഷ്ഠിച്ചിട്ടുണ്ട്. മുൻ സിപിഐ സംസ്ഥാന സെക്രട്ടറി കാനം രാജേന്ദ്രനുമായി അടുത്ത ബന്ധം പുലർത്തിയിരുന്ന സോമൻ കേരള സംസ്ഥാന രാഷ്ട്രീയത്തിൽ ഒരു ട്രേഡ് യൂണിയൻ പ്രവർത്തകനായി സജീവമായിരുന്നു.

## കുടുംബം
1952 സെപ്റ്റംബർ 14ന് കോട്ടയം വാഴൂരിൽ കുഞ്ഞുപപ്പന്റെയും പാർവതിയുടെയും മകനായി വാഴൂർ സോമൻ ജനിച്ചു. ഭാര്യ ബിന്ദു സോമൻ, മക്കൾ അഡ്വ സോബിൻ സോമൻ, അഡ്വ സോബിത്ത് സോമൻ.

## മരണം
2025 ഓഗസ്റ്റ് 21ന് തിരുവനന്തപുരത്ത് പിടിപി നഗറിലെ ഇൻസ്റ്റിറ്റ്യൂട്ട് ഓഫ് ലാൻഡ് ആൻഡ് ഡിസാസ്റ്റർ മാനേജ്‌മെന്റ് കേന്ദ്രത്തിൽ നടന്ന റവന്യൂ അസംബ്ലിയിൽ പങ്കെടുക്കുന്നതിനിടെ എംഎൽഎ കുഴഞ്ഞു വീണു. തിരുവനന്തപുരത്തെ ശാസ്തമംഗലത്തെ ശ്രീ രാമകൃഷ്ണ ആശ്രമ ആശുപത്രി വച്ച് അദ്ദേഹം അന്തരിച്ചു. മരണസമയത്ത് അദ്ദേഹത്തിന് 72 വയസ്സായിരുന്നു. 

## അവലംബങ്ങൾ

വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
സി.സി. മുകുന്ദൻ

കേരളത്തിലെ മുൻ സിപിഐ പ്രവർത്തകനും പതിനഞ്ചാം കേരള നിയമസഭയിൽ നാട്ടിക മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് **സി.സി. മുകുന്ദൻ**. 2021-ലെ തിരഞ്ഞെടുപ്പിൽ കോൺഗ്രസിലെ സുനിൽ ലാലൂരിനെ 28,431 വോട്ടുകൾക്ക് പരാജയപ്പെടുത്തിയാണ് സി.സി. മുകുന്ദൻ നിയമസഭയിലേക്ക് എത്തിയത്. 2026 ൽ സീറ്റ് നിഷേധിച്ചതിനെ തുടർന്ന് മുകുന്ദൻ ബിജെപിയിൽ ചേരുകയും നാട്ടികയിൽ നിന്ന് മത്സരിക്കുമെന്ന് പ്രഖ്യാപിക്കുകയും ചെയ്തു.

## അവലംബം

വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
മല്ലാടി ബ്രദേഴ്സ്

മല്ലടി ശ്രീരാംപ്രസാദ് (ജനനം: ജൂൺ 12, 1971) മല്ലടി രവികുമാർ (ജനനം: ഏപ്രിൽ 21, 1973) എന്നീ കർണ്ണാടകസംഗീതജ്ഞരാണ് **മല്ലാടി ബ്രദേഴ്സ്** എന്നറിയപ്പെടുന്നത്. മുത്തച്ഛനായ **മല്ലടി ശ്രീരാമൂർത്തി** പിതാവ് മല്ലടി സൂരി ബാബു എന്നിവരുടെ കീഴിൽ അവർ സംഗീതപഠനം ആരംഭിച്ചു. തുടർന്ന് ശ്രീപദ പിനാകപാണി, നെടുനൂരി കൃഷ്ണമൂർത്തി, വൊലെറ്റി വെങ്കിടേശ്വരുലു എന്നിവരുടെ കീഴിൽ പഠിച്ചു. 

കച്ചേരികളിൽ ആലപിക്കാൻ കർണാടകസംഗീത രചനകളുടെ ഒരു വലിയ ശേഖരം തന്നെ ഇവർ സ്വായത്തമാക്കിയിട്ടുണ്ട്. ആലാപനത്തിലും ത്യാഗരാജകൃതികൾ അവതരിപ്പിക്കുന്നതിലും ഇരുവരും മികവ് പുലർത്തുന്നു. കർണ്ണാടകസംഗീതം ജനകീയമാക്കുന്നതിനുവേണ്ടി അപൂർവ രാഗങ്ങളും രചനകളും ഇവർ കച്ചേരികളിൽ ആലപിക്കാറുണ്ട്.

## അവലംബം

 

വർഗ്ഗം:കർണ്ണാടകസംഗീതജ്ഞർ
നതാലിയ പെരെവർസേവ

ഒരു റഷ്യൻ മോഡലാണ് **നതാലിയ വ്‌ളാഡിമിറോവ്ന പെരെവർസേവ**.(Russian: Наталья Владимировна Переверзева, ജനനം 10 നവംബർ 1988, കുർസ്ക്) 2010 ലെ മിസ്സ് മോസ്കോ, 2011 ക്രാസ റോസി മത്സരങ്ങളിൽ പെരെവർസേവ വിജയിച്ചു. 2012 ലെ മിസ്സ് എർത്ത്, 2009 മിസ്സ് റഷ്യ എന്നീ മത്സരങ്ങളിലും പങ്കെടുത്തു. പ്ലേബോയ്, കോസ്മോപൊളിറ്റൻ, ഹാർപർ ബസാർ എന്നിവയ്ക്കുള്ള ഫോട്ടോ ഷൂട്ടുകളിലും പെരെവർസേവ പങ്കെടുത്തു.റഷ്യൻ ഡബ്ല്യുഡബ്ല്യുഎഫിൽ അംഗമായ അവർ പരിസ്ഥിതിവാദത്തിലും ഏർപ്പെടുന്നു.

റഷ്യൻ രാഷ്ട്രീയത്തെ വിമർശിച്ചുകൊണ്ട് എഴുതിയ മിസ് എർത്ത് ഉപന്യാസം മൂലം പെരെവർസേവയ്ക്ക് ചില പ്രത്യേക മാധ്യമ താൽപ്പര്യം ലഭിച്ചു.  
## ജീവിതം
സാമ്പത്തിക ശാസ്ത്രജ്ഞന്റെയും (അച്ഛന്റെയും) എഞ്ചിനീയറുടെയും (അമ്മ) കുടുംബത്തിലാണ് പെരെവർസേവ ജനിച്ചത്. സിവിൽ സർവീസ് ഫിനാൻസിയറായി പെരെവർസേവ ബിരുദം നേടി.  പതിനേഴാമത്തെ വയസ്സിൽ ഒരു മോസ്കോ മോഡൽ ഏജൻസിയുടെ സ്കൗട്ടുകളാണ് പെരെവർസേവയെ കണ്ടെത്തിയത്. 2012 ലെ മിസ്സ് എർത്ത് മത്സരത്തിൽ എട്ട് ഫൈനലിസ്റ്റുകളിൽ ഒരാളായ അവർ മിസ് എർത്ത് എവർ ബിലീന മേക്ക് അപ്പ് ചലഞ്ച് നാമനിർദ്ദേശത്തിൽ സുവർണ്ണ അവാർഡ് നേടി.   2013 സെപ്റ്റംബറിൽ പെരെവർസേവ മുസ്-ടിവിയിൽ "സ്റ്റൈൽ ഐക്കൺ" പ്രോഗ്രാമിന്റെ അവതാരകയായി. 
### പരിസ്ഥിതി വക്താവ്
വനനശീകരണം കുറയ്ക്കുന്നതിനെക്കുറിച്ചും ഓസോൺ പാളി സംരക്ഷിക്കുന്നതിനായി ഹരിത തോട്ടങ്ങളുടെ വർദ്ധനവിനെക്കുറിച്ചും പെരെവർസേവ ഒരു ആശയം പ്രകടിപ്പിച്ചു.  അവർ ഒരു അമുർ കടുവയെയും ദത്തെടുത്തു. 
### മിസ് എർത്ത് ഉപന്യാസം
2012 ലെ മിസ്സ് എർത്ത് മത്സരത്തിനിടെ പെരെവർസേവ എഴുതിയ രേഖാമൂലമുള്ള അവതരണത്തിൽ അഭിപ്രായരീതിയിൽ പ്രത്യേകം പറഞ്ഞു. "എങ്കിലും, എന്റെ റഷ്യ എന്റെ ദരിദ്രവും ദുരിതമനുഭവിക്കുന്നതുമായ രാജ്യം, അത്യാഗ്രഹം, സത്യസന്ധതയില്ലാത്ത, അവിശ്വാസികളായ ആളുകളാൽ നിഷ്കരുണം കീറിക്കളയുന്നു. എന്റെ റഷ്യ ഒരു വലിയ രക്തവാഹിനിയാണ്, അതിൽ നിന്ന്" തിരഞ്ഞെടുത്ത "കുറച്ച് ആളുകൾ അതിന്റെ സ്വത്ത് കവർന്നെടുക്കുന്നു. എന്റെ റഷ്യ ഒരു ഭിക്ഷക്കാരനാണ്. എന്റെ റഷ്യക്ക് അവളുടെ വൃദ്ധരെയും അനാഥരെയും സഹായിക്കാൻ കഴിയില്ല. അതിൽ നിന്ന്, രക്തസ്രാവമുണ്ടാകുന്നു, കപ്പൽ മുങ്ങുന്നത് പോലെ, എഞ്ചിനീയർമാർ, ഡോക്ടർമാർ, അധ്യാപകർ തുടങ്ങിയവർ പലായനം ചെയ്യുന്നു, കാരണം അവർക്ക് ജീവിക്കാൻ ഒന്നുമില്ല. എന്റെ റഷ്യ അനന്തമായ കൊക്കേഷ്യൻ യുദ്ധമാണ്".പെരെവർസേവയുടെ മുൻ ലേഖനത്തെ അടിസ്ഥാനമാക്കിയാണ് എഴുതിയ അവതരണം. റഷ്യൻ പത്രമായ കൊംസോമോൾസ്കായ പ്രാവ്ദ നടത്തിയ വോട്ടെടുപ്പിൽ 93 ശതമാനം പേരും പെരെവർസേവയുടെ അഭിപ്രായത്തോട് യോജിച്ചു. 

## അവലംബം

## പുറംകണ്ണികൾ

വർഗ്ഗം:1988-ൽ ജനിച്ചവർ
വർഗ്ഗം:നവംബർ 10-ന് ജനിച്ചവർ
വർഗ്ഗം:റഷ്യൻ പരിസ്ഥിതി പ്രവർത്തകർ
എലീന ഷാരോകിന

ഒരു റഷ്യൻ പത്രപ്രവർത്തകയും സോഷ്യൽ കമ്മ്യൂണിക്കേഷൻസ്, കോർപ്പറേറ്റ് കൺസൾട്ടിംഗ് വിദഗ്ദ്ധയും പരിസ്ഥിതി പ്രവർത്തകയുമാണ് **എലീന ഷാരോകിന** (റഷ്യൻ: Шаройкина Елена Акинфовна). അവർ നാഷണൽ അസോസിയേഷൻ ഫോർ ജനിറ്റിക് സേഫ്റ്റി (മോസ്കോ) ഡയറക്ടറും അന്താരാഷ്ട്ര "ഫാക്ടർ ജി‌എം‌ഒ" പഠനത്തിന്റെ കോർഡിനേറ്ററും റഷ്യൻ ടിവി-ചാനൽ "സാർഗ്രാഡ്" ഡയറക്ടറുമാണ്.
## പൊതു പ്രവർത്തനം
2004 ൽ എലീന സർക്കാരിതര ലാഭരഹിത സംഘടനയായ നാഷണൽ അസോസിയേഷൻ ഫോർ ജനിതക സുരക്ഷ (നാഗ്സ്) സ്ഥാപിച്ചു. റഷ്യൻ അക്കാദമി ഓഫ് സയൻസസിന്റെ കോൾട്സോവ് ഇൻസ്റ്റിറ്റ്യൂട്ട് ഓഫ് ഡവലപ്മെൻറൽ ബയോളജിയിൽ നിന്നുള്ള ഡോ. അലക്സാണ്ടർ ബറനോഫ് (29 ജൂലൈ 1946, മോസ്കോ, യുഎസ്എസ്ആർ - 14 ഒക്ടോബർ 2015, മോസ്കോ, റഷ്യ) എലീനയെ NAGS ഡയറക്ടറായി നിയമിച്ചു. 

2014 നവംബറിൽ എലീന ജി‌എം‌ഒകളെയും അതുമായി ബന്ധപ്പെട്ട കീടനാശിനികളുടെ സുരക്ഷയെയും കുറിച്ചുള്ള ലോകത്തിലെ ഏറ്റവും വലുതും സമഗ്രവുമായ പഠനം "ഫാക്ടർ ജി‌എം‌ഒ"   അന്താരാഷ്ട്ര പദ്ധതിയുടെ പ്രധാന കോർഡിനേറ്ററായി.

ഒരു വിദഗ്ദ്ധയെന്ന നിലയിൽ എലീന സ്റ്റേറ്റ് ഡുമ,  റഷ്യൻ മന്ത്രാലയങ്ങളിലും ഏജൻസികളിലും പരിസ്ഥിതി, ഭക്ഷ്യ സുരക്ഷാ വിഷയങ്ങളുടെ വർക്കിംഗ് ഗ്രൂപ്പുകളിൽ പതിവായി പങ്കെടുക്കുന്നു. ഫെഡറൽ ടിവി ചാനലുകളിലെ വാർത്ത, വിശകലന പരിപാടികളിലും പങ്കെടുക്കുന്നു.   വിവിധ പൊതു പരിസരങ്ങളിൽ പരിസ്ഥിതി, ഭക്ഷ്യ സുരക്ഷ എന്നിവയെക്കുറിച്ച് പ്രഭാഷണങ്ങൾ നടത്തുന്നു. (സെൻട്രൽ ഹൗസ് ഓഫ് ആർട്ടിസ്റ്റ്സ്, റെഡ് ഒക്ടോബർ മുതലായവ) 

എലീന 'സയൻസ് & റിലീജിയൻ' മാസികയുടെ എഡിറ്റോറിയൽ കൗൺസിൽ അംഗവും റഷ്യൻ പത്രങ്ങളായ ഗ്രീൻ സിറ്റി,   'വിസ്ഗ്ലിയാഡ്',  മുതലായവയുടെ കോളമിസ്റ്റുമാണ്.

എലീന സ്റ്റേറ്റ് ഡുമയിലെ പൊതു-മത സംഘടനകൾക്കായുള്ള കമ്മിറ്റിയിലെ പൊതു നിയന്ത്രണ വികസന കൗൺസിൽ അംഗമാണ്.
## വിദ്യാഭ്യാസവും കരിയറും
ഒലെസ് ഹോഞ്ചർ ഡിനിപ്രോപെട്രോവ്സ്ക് നാഷണൽ യൂണിവേഴ്സിറ്റിയിലെ ജേണലിസം ഫാക്കൽറ്റിയിൽ നിന്ന് എലീന ബിരുദം നേടി. പാർലമെന്ററി പത്രപ്രവർത്തകയായും രാഷ്ട്രീയ, സാമൂഹിക പ്രശ്‌നങ്ങളെക്കുറിച്ചുള്ള നിരവധി ടിവി പ്രോഗ്രാമുകളുടെ രചയിതാവായും ഉക്രെയ്നിൽ ഔദ്യോഗിക ജീവിതം ആരംഭിച്ചു. ഒരു പബ്ലിക് റിലേഷൻസ് സ്പെഷ്യലിസ്റ്റ് എന്ന നിലയിൽ എലീന നിരവധി തിരഞ്ഞെടുപ്പ് പ്രചാരണങ്ങളിലും മാനുഷിക പദ്ധതികളിലും പങ്കെടുത്തിട്ടുണ്ട്. 2000 ന്റെ തുടക്കത്തിൽ മോസ്കോയിൽ "പ്രൊഡക്ഷൻ റു കമ്മ്യൂണിക്കേഷൻ ഗ്രൂപ്പ്" എന്ന പേരിൽ അവർ സ്വന്തമായി ഒരു കമ്പനി സ്ഥാപിച്ചു. മാർക്കറ്റിംഗ്, പൊളിറ്റിക്കൽ, സോഷ്യൽ കമ്മ്യൂണിക്കേഷൻ സേവനങ്ങൾ നൽകുന്നതിൽ ഇത് പ്രത്യേകത പുലർത്തുന്നു. യുണൈറ്റഡ് റഷ്യ പാർട്ടി, ഖാന്തി-മാൻസി ഓട്ടോണമസ് ഒക്രഗ് - യു‌ജി‌ആർ‌എ, ഫിനാൻഷ്യൽ കോർപ്പറേഷൻ യുറാൽ‌സിബ്, റോസെനെർഗോമാഷ്, റഷ്യൻ ഫുട്ബോൾ യൂണിയൻ, മീഡിയ ഹോൾഡിംഗ് ന്യൂ മീഡിയ സ്റ്റാർസ് എന്നിവയും കമ്പനിയുടെ ക്ലയന്റുകളിൽ ഉൾപ്പെടുന്നു. വേൾഡ് ചെസ് ഫെഡറേഷന്റെ (FIDE) പ്രസിഡന്റിനായുള്ള കിർസാൻ ഇല്യുംഷിനോവിന്റെ പുനർ തിരഞ്ഞെടുപ്പ് പ്രചാരണത്തിന്റെ നേട്ടങ്ങൾക്കായി 2006 ൽ "ലാഭേച്ഛയില്ലാത്ത മേഖലയിലെ മികച്ച പിആർ-പ്രോജക്റ്റ്" എന്ന പേരിൽ പ്രൊഡക്ഷൻ റു കമ്മ്യൂണിക്കേഷൻ ഗ്രൂപ്പിന് 'വൈറ്റ് വിംഗ്' സമ്മാനം ലഭിച്ചു.  
## ലോബിയിംഗ്
ചില വിലയിരുത്തലുകൾ പ്രകാരം, റഷ്യയിലെ ജി‌എം‌ഒ വിരുദ്ധ നിയമങ്ങൾ‌ക്കായി ലോബി ചെയ്യുന്നതിൽ എലീന ഷാരോകിന ഒരു പ്രധാന പങ്ക് വഹിച്ചിട്ടുണ്ട്.  റഷ്യയിലെ ശക്തമായ സർക്കാർ സ്ഥാപനങ്ങളുടെ സഹായത്തോടെയാണ് എലീന പ്രവർത്തിച്ചതെന്നും വിമർശകർ അഭിപ്രായപ്പെട്ടു.

## അവലംബം

വർഗ്ഗം:റഷ്യൻ പരിസ്ഥിതി പ്രവർത്തകർ
ഓൾഗ സ്‌പെറൻസ്കായ

റഷ്യൻ ശാസ്ത്രജ്ഞയും പരിസ്ഥിതി പ്രവർത്തകയുമാണ് **ഓൾഗ സ്‌പെറൻസ്കായ** (റഷ്യൻ: Ольга).1997 മുതൽ ഓൾഗ മോസ്കോയിലെ ഇക്കോ അക്കോർഡ് സെന്റർ ഫോർ എൻവയോൺമെന്റ് ആന്റ് സസ്റ്റെയിനബിൾ ഡവലപ്മെന്റിന്റെ കെമിക്കൽ സേഫ്റ്റി പ്രോഗ്രാമിന്റെ ഡയറക്ടറാണ്. മോസ്കോ സ്റ്റേറ്റ് യൂണിവേഴ്സിറ്റിയിൽ നിന്ന് ജിയോഫിസിക്സിൽ ബിരുദാനന്തര ബിരുദവും റഷ്യൻ അക്കാദമി ഓഫ് സയൻസസിൽ നിന്ന് പരിസ്ഥിതി ഭൗതികശാസ്ത്രത്തിൽ ഡോക്ടറേറ്റും നേടിയിട്ടുണ്ട്.2010 മുതൽ 2018 വരെ ഇന്റർനാഷണൽ പി‌ഒ‌പി എലിമിനേഷൻ നെറ്റ്‌വർക്കിന്റെ സഹഅദ്ധ്യക്ഷ ആയിരുന്നു. ജൈവ മലിനീകരണത്തിനെതിരെ നിരവധി പ്രചാരണങ്ങൾക്ക് സ്‌പെറൻസ്‌കായ നേതൃത്വം നൽകുകയും അപകടകരമായ രാസവസ്തുക്കൾ സംസ്‌കരിക്കുന്നതിനും ഗതാഗതം നിരോധിക്കുന്നതിനും പോരാടുകയും വിവിധ രാജ്യങ്ങളിലെ നയപരമായ മാറ്റങ്ങൾക്ക് സർക്കാർ തീരുമാനമെടുക്കുന്നവർക്ക് വിവരങ്ങൾ നൽകുകയും ചെയ്തു. 

1990 കളിൽ സോവിയറ്റ് യൂണിയൻ തകർന്നതിനെത്തുടർന്ന് വിഷമയമായ പാരിസ്ഥിതിക പ്രശ്നങ്ങളുടെ രൂപരേഖയടങ്ങുന്ന അവരുടെ ലേഖനം ഫിനാൻഷ്യൽ ടൈംസ് അച്ചടിച്ചതോടെയാണ് സ്‌പെറൻസ്കായയുടെ പരിസ്ഥിതി പ്രവർത്തനം ആരംഭിച്ചത്. 1991 ൽ സോവിയറ്റ് യൂണിയൻ പിരിച്ചുവിട്ടപ്പോൾ, പടിഞ്ഞാറൻ രാജ്യങ്ങളിൽ നിരോധിച്ചിരുന്ന ആയിരക്കണക്കിന് ടൺ കാലഹരണപ്പെട്ട രാസവസ്തുക്കളും ഡിഡിടി പോലുള്ള കീടനാശിനികളും കിഴക്കൻ യൂറോപ്പ്, കോക്കസസ്, മധ്യേഷ്യ എന്നിവിടങ്ങളിൽ ചിതറിക്കിടക്കുകയായിരുന്നു.അനുചിതമായ സംഭരണവും തുടർന്നുള്ള ഉപേക്ഷിക്കലും ഭൂഗർഭജലത്തിലേക്ക് ഒഴുകിപ്പോകാനും മനുഷ്യരും മൃഗങ്ങളും കഴിക്കാൻ ഇടയാക്കുകയും ജനന വൈകല്യങ്ങൾക്കും ആരോഗ്യ പ്രശ്‌നങ്ങൾക്കും കാരണമാവുകയും ചെയ്തു.ദരിദ്ര കാർഷിക സമൂഹങ്ങളിൽ അവരുടെ വിളകളിലും പൂന്തോട്ടങ്ങളിലും ഉപയോഗിക്കുന്നതിനുള്ള രാസവസ്തുക്കൾ ശേഖരിക്കുന്ന കൃഷിക്കാരുടെ സംഭരണശാലകൾ അവശേഷിക്കുന്നു എന്നതാണ് പ്രശ്നം കൂടുതൽ സങ്കീർണ്ണമാക്കുന്നത്. ഏഷ്യയിലെ ചില ഭാഗങ്ങളിൽ പഴങ്ങൾ കൂടുതൽ കാലം പുതുമയുള്ളതാക്കാനും സ്ത്രീകളും കുട്ടികളും ഓപ്പൺ മാർക്കറ്റുകളിൽ വിൽക്കുകയും ഭക്ഷ്യ ഉൽപന്നങ്ങൾക്കൊപ്പം സൂക്ഷിക്കുകയും ചെയ്യുന്നു.

സ്ഥിരമായ ജൈവ മലിനീകരണത്തെക്കുറിച്ചുള്ള സ്റ്റോക്ക്ഹോം കൺവെൻഷന് കുറഞ്ഞത് 128 രാജ്യങ്ങളെങ്കിലും മുൻ സോവിയറ്റ് രാജ്യങ്ങളിൽ ഭൂരിഭാഗവും അംഗീകാരം നൽകുന്നതിൽ അവരുടെ പ്രവർത്തനങ്ങൾ സ്വാധീനിച്ചു; അക്കാലത്ത് അന്നത്തെ പ്രസിഡന്റ് വ്ലാദിമിർ പുടിൻ ഒപ്പിട്ടെങ്കിലും റഷ്യൻ ഫെഡറേഷൻ ഇത് അംഗീകരിച്ചില്ല.   എൻ‌ജി‌ഒകളുടെ പ്രായോഗിക സമ്മർദ്ദത്തിലൂടെ അവർ മേഖലയിലെ പന്ത്രണ്ട് രാജ്യങ്ങളിൽ ഒമ്പത് രാജ്യങ്ങളെ കൺവെൻഷന്റെ ആഗോള മീറ്റിംഗുകളിൽ പങ്കെടുപ്പിച്ചു. 
## അംഗീകാരം
അവരുടെ പാരിസ്ഥിതിക പ്രവർത്തനത്തിന്റെ ഫലമായി 2009 ൽ ഗോൾഡ്മാൻ പരിസ്ഥിതി സമ്മാനം നേടിയ സ്പീറൻസ്കായ  2011 ൽ ഐക്യരാഷ്ട്ര പരിസ്ഥിതി പരിപാടി ചാമ്പ്യൻസ് ഓഫ് എർത്ത് ആയി തിരഞ്ഞെടുക്കപ്പെട്ടു.
## അവലംബം

വർഗ്ഗം:ഗോൾഡ്മാൻ എൻവിയോൺമെന്റൽ പ്രൈസ് ജേതാക്കൾ
വർഗ്ഗം:റഷ്യൻ ഭൗതികശാസ്ത്രജ്ഞർ
വർഗ്ഗം:റഷ്യൻ പരിസ്ഥിതി പ്രവർത്തകർ
വർഗ്ഗം:റഷ്യൻ ശാസ്ത്രജ്ഞർ